
Διεπαγγελματικές Οργανώσεις και ρύθμιση θεμάτων αρ¬ 
μοδιότητας του Υπουργείου Γεωργίας. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Διεπαγγελματικές Οργανώσεις 

1. Διεπαγγελματικές Οργανώσεις, σύμφωνα με το 
νόμο αυτόν, είναι τα νομικά πρόσωπα ιδιωτικού δικαίου, 
μη κερδοσκοπικού χαρακτήρα, που συνιστώνται σύμ¬ 
φωνα με τις διατάξεις του Αστικού Κώδικα από τους 
εκπροσώπους του συνόλου ή ανππροσωπευτικού μέ¬ 
ρους των διαφόρων οικονομικών δραστηριοτήτων και 
επαγγελματικών οργανώσεων, ενώσεων ή φορέων που 
εκπροσωπούν όσους ασκούν δραστηριότητες σχετικές 
με την παραγωγή ή/και τη μεταποίηση ή/και την εμπορία 
και κατά περίπτωση την τυποποίηση ή τη διανομή 
αγροτικών προϊόντων και γενικά αγαθών του αγροπκού, 
αγροτοδιατροφικού, δασικού, κτηνοτροφικού, αλιευτικού 
και των λοιπών τομέων παραγωγής, αρμοδιότητας του 
Υπουργείου Γεωργίας. 

2. Οι Διεπαγγελματικές Οργανώσεις, που είναι εγκα¬ 
τεστημένες στην Ελλάδα, μπορεί να αναγνωρίζονται, 
μετά από αίτησή τους, με απόφαση του Υπουργού 
Γ εωργίας, ύστερα από γνώμη της αρμόδιας υπηρεσίας 
του Υπουργείου Γεωργίας, μόνο σε επίπεδο εθνικό ή 
περιφερειακό, ανά κοινή οργάνωση αγοράς (Κ.Ο Α.) ή 
κλάδο ή ομάδα ομοειδών προϊόντων ή ανά προϊόν, 
εφόσον δραστηριοποιούνται, εντός του πλαισίου των 
κανόνων που ισχύουν κάθε φορά από την εθνική και 
κοινοτική νομοθεσία και αποσκοπούν κυρίως σε μία ή 
περισσότερες από τις ακόλουθες δραστηριότητες: 

α) Στη συμβολή, το σχεδίασμά, τη διαμόρφωση και 
την εφαρμογή της στρατηγικής και των πολιτικών α¬ 
νάπτυξης όλων των δραστηριοτήτων που αναφέρονται 
στην παράγραφο 1 και γενικότερα στη θεσμική στήριξη 
των προϊόντων στις αγορές. 

β) Στον καθορισμό ειδικών θεμάτων και την προώθηση 
σύναψης συμφωνιών μεταξύ των μελών τους για ένα 
περιορισμένο χρονικό διάστημα ή για ορισμένη γεω¬ 
γραφική περιοχή ή για την αντιμετώπιση συγκυριακών 


αναγκών, ιδίως με την κατάρτιση διεπαγγελματικών 
συμφωνιών ή κανόνων δράσης ή δεοντολογίας ή την 
εφαρμογή εναρμονισμένων πρακτικών εφόσον αυτές 
δεν αντιβαίνουν σπ]ν εθνική ή κοινοτική νομοθεσία. 

γ) Στη συμβολή, την οργάνωση και τη διαχείριση των 
αγορών με διαφάνεια, καλύτερη προσαρμογή των 
προϊόντων σε προγράμματα ποιοτικής βελτίωσής τους, 
και καλύτερο συντονισμό της διάθεσής τους. 

δ) Στην ενίσχυση των μέτρων για την ασφάλεια των 
προϊόντων του αγροτοδιατροφικού κυρίως τομέα, ιδιαί¬ 
τερα με ελέγχους των προϊόντων, χάριν της προστασίας 
των χρηστών και των καταναλωτών και στην ορθή 
διαχείριση των σημάτων ποιότητας, που χορηγούνται 
από τον Οργανισμό Πιστοποίησης και Επίβλεψης Γεωρ¬ 
γικών Προϊόντων (Ο.Π.Ε.ΓΕ.Π.). 

ε) Στην ανάπτυξη ερευνών, βελτίωση των γνώσεων, 
συγκέντρωση πληροφοριών, για τον προσανατολισμό 
της παραγωγής σε προϊόντα που ανταποκρίνονται πε¬ 
ρισσότερο στις ανάγκες της αγοράς, τις προτιμήσεις 
και τις προσδοκίες των καταναλωτών, ιδίως όσον αφορά 
την ποιότητα των προϊόντων, την προστασία των ε¬ 
δαφών και υδάτων και γενικά το σεβασμό του περι¬ 
βάλλοντος. 

στ) Στην προώθηση, προβολή και προστασία της 
βιολογικής γεωργίας και των ονομασιών προέλευσης, 
των γεωγραφικών ενδείξεων και των σημάτων ποιότη¬ 
τας. 

3. Μόνο μία Διεπαγγελματική Οργάνωση μπορεί νο 
αναγνωριστεί σε εθνικό επίπεδο, ανά Κ.Ο.Α ή κλάδο 
ή ομάδα ομοειδών προϊόντων ή προϊόν. Όταν αναγνω¬ 
ριστεί μία εθνική Διεπαγγελματική Οργάνωση, οι περι¬ 
φερειακές Διεπαγγελματικές Οργανώσεις εκπροσωπού¬ 
νται ως μέλη σε αυτήν και αποτελούν περιφερειακούς 
αντιπροσώπους της. 

Οι περιφερειακές Διεπαγγελματικές Οργανώσεις α¬ 
ναγνωρίζονται και έχουν ως περιφέρεια μία ή περισ¬ 
σότερες καθορισμένες διοικητικές περιφέρειες, όπως 
αυτές ορίζονται στο π.δ. 51/1987 (ΦΕΚ 26 Α'). Με 
αποφάσεις του Υ πουργού Γ εωργίας, που δημοσιεύονται 
στην Εφημερίδα της Κυβερνήσεως, καθορίζεται ειδικό¬ 
τερα ο συνολικός αριθμός των αναγνωριζόμενων οε 
εθνικό επίπεδο Διεπαγγελματικών Οργανώσεων. 

Η εποπτεία και ο έλεγχος των αναγνωρισμένων, 
σύμφωνα με τις προηγούμενες διατάξεις, Διεπαγγελ- 
ματικών Οργανώσεων ανήκει στον Υπουργό Γεωργίας 

4 Με αποφάσεις του Υπουργού Γεωργίας, που δη¬ 
μοσιεύονται στην Εφημερίδα της Κυβερνήσεως, καθο¬ 
ρίζονται: 

α) Οι όροι, οι προϋποθέσεις και η διαδικασία για την 
αναγνώριση των Διεπαγγελματικών Οργανώσεων σε 
εθνικό και περιφερειακό επίπεδο, οι κατά περίπτωση 
ειδικότεροι σκοποί και δραστήριατητές τους, οι κανόνες 
της δράσης τους, οι υποχρεώσεις τους έναντι της 
εποπτεύοιισας αρχής, το περιεχόμενο και ο τρόπος 
άσκησης της εποπτείας και του ελέγχου αυτών, καθώς 
και οι λόγοι για τους οποίους επιτρέπεται ή επιβάλλεται 
η προσωρινή ή οριστική ανάκληση της πράξης ανα¬ 
γνώρισής τους ή η επιβολή άλλων κυρώσεων. 

β) Οι όροι, οι προϋποθέσεις και η διαδικασία για την 
κήρυξη ως δεσμευτικών των διεπαγγελματικών συμφω¬ 
νιών, κανόνων και εναρμονισμένων πρακτικών στα μέλη 
των αναγνωρισμένων Διεπαγγελματικών Οργανώσεων 
και για την επέκταση της δεσμευτικότητας αυτής και 
σε μη μέλη τους στις περιπτώσεις που επιτρέπεται από 
την κοινοτική νομοθεσία. 

γ) Κάθε άλλο συναφές θέμα ή αναγκαία λεπτομέρεια 
για την αποτελεσματική λειτουργία των Διεπαγγελμα- 
πκών Οργανώσεων. 

Άρθρα 2 

Τροποποίηση και συμπλήρωση διατάξεων 
του ν. 2520/1997 (ΦΕΚ 173 ΑΤ 

Στο ν. 2520/1997 επέρχονται οι εξής τροποποιήσεις 
και συμπληρώσεις: 

1. Το τελευταίο εδάφιο της παραγράφου 2 του άρθρου 
1 αντικαθίσταται ως ακολούθως: 

'Για τον υπολογισμό της ηλικίας ως ημερομηνία γεν- 
νήσεως λαμβάνεται υπόψη η 31η Δεκεμβρίου του έτους 
γεννήσεως." 

2. Το άρθρο 6 τροποποιείται ως ακολούθως: 

α) Τα πέμπτο, έκτο και έβδομο εδάφια της παραγρά¬ 
φου 3, που αντικαταστάθηκαν με την παράγραφο 10 
του άρθρου 13 του ν 2601/1998 (ΦΕΚ 81 Α ), αντικα¬ 
θίστανται ως ακολούθως: 

'Τα επιτόκια των μακροπρόθεσμων δανείων που χο¬ 
ρηγούνται στους νέους αγρότες για την αγορά γης και 
των σε αυτή ευρισκόμενων αγροτικών εγκαταστάσεων 
που εξυπηρετούν αποκλειστικά την αγροτική εκμετάλ¬ 
λευση, επιδοτούνται, για μεν τις ορεινές και μειονεκτικές 
περιοχές μέχρι ογδόντα τοις εκατό (80%), για δε τις 
λοιπές περιοχές μέχρι εξήντα τοις εκατό (60%); 

β) Η λέξη 'κατά’ στον τέταρτο στίχο του πρώτου 
εδαφίου, στον πρώτο στίχο του δεύτερου εδαφίου, στον 
πέμπτο στίχο του τέταρτου εδαφίου της παραγράφου 
3, στον πρώτο στίχο του πρώτου εδαφίου της παρα¬ 
γράφου 4, στον πρώτο στίχο της παραγράφου 5 και 
στον δεύτερο στίχο του δεύτερου εδαφίου της παρα¬ 
γράφου 6, αντικαθίσταται με τη λέξη 'μέχρΓ. 

3. Η πρσβλεπόμενη από την περίπτωση α' της πα¬ 
ραγράφου 2 του άρθρου 26 του ν. 2520/1997 μείωση 
κατά πενήντα τοις εκατό (50%) των αμοιβών των 
μηχανικών, ισχύει και για τη μελέτη και επίβλεψη των 
αγρατοτουρισπκών εγκαταστάσεων του εδαφίου δ' της 
περίπτωσης Η της παραγράφου 1 του άρθρου 26 του 
ως άνω νόμου, που προστέθηκε με την παράγραφο 13 
του άρθρου 70 του ν. 2538/1997 (ΦΕΚ 242 Α'). 

4. Μετά το άρθρο 26 προστίθενται νέα άρθρα 26α 
και 2δβ, που έχουν ως ακολούθως: 

“Αρθρο 26α 
Σύσταση επιτροπής 

1. Στο Υπουργείο Γεωργίας συνιστάται επιτροπή που 


συγκροτείται από: 

α) Δύο (2) μόνιμους υπαλλήλους του κλάδου ΠΕΙ 
Γεωπονικού, της Διεύθυνσης Προγραμματισμού και 
Γεωργικών Διαρθρώσεων, από τους οποίους ο ένας 
ορίζεται ως πρόεδρος, με αναπληρωτές τους μόνιμους 
υπαλλήλους του ίδιου κλάδου και της ίδιας Διεύθυνσης. 

β) Έναν (1) μόνιμο υπάλληλο του κλάδου ΠΕΙ Γεω¬ 
πονικού, της Διεύθυνσης Γεωργικών Εφαρμογών, με 
αναπληρωτή του μόνιμο υπάλληλο του ίδιου κλάδου και 
της ίδιας Διεύθυνσης. 

γ) Εναν (1) μόνιμο υπάλληλο της Διεύθυνσης Νομο¬ 
παρασκευαστικού Έργου και Νομικών Υποθέσεων, με 
αναπληρωτή του μόνιμο υπάλληλο της ίδιας Διεύθυνσης 

δ) Έναν (1) εκπρόσωπο των Υπουργείων Εσωτερικών, 
Δημόσιας Διοίκησης και Αποκέντρωσης, Οικονομικών 
και Περιβάλλοντος, Χωροταξίας και Δημόσιων Έργων 
με τους αναπληρωτές τους. 

ε) Εναν (1) εκπρόσωπο του Γεωπονικού Πανεπιστη¬ 
μίου Αθηνών, της Πανελλήνιας Συνομοσπονδίας Ενώ¬ 
σεων Γεωργικών Συνεταιρισμών (ΠΑ,Σ.Ε.ΓΕ.Σ.) και της 
Αγροτικής Τράπεζας Ελλάδος (Α.Τ.Ε. Α.Ε.). με τους 
αναπληρωτές τους. 

στ) Εναν (1) εμπειρογνώμονα, με τον αναπληρωτή 
του, με γνώσεις και εμπειρία επί θεμάτων νέων αγροτών 

2. Οι εκπρόσωποι που αναφέρονται ατις περιπτώσεις 
δ και ε' της προηγούμενης παραγράφου, με τους 
αναπληρωτές τους, προτείνονται από τους οικείους 
φορείς. Αν οι φορείς δεν προτείνουν τους εκπροσώπους 
τους μέσα στην προθεσμία που τάσσεται από τον 
Υπουργό Γεωργίας, η επιτροπή συγκροτείται και λει¬ 
τουργεί νόμιμα χωρίς τη συμμετοχή αυτών. 

3. Εργο της επιτροπής είναι η υποβολή προτάσεων 
και εισηγήσεων για την αποτελεσματικότερη εφαρμογή 
των μέτρων για τους νέους αγρότες. 

4 Στην επιτροπή, ύστερα από πρόσκληση του προέ¬ 
δρου. μπορεί να παρίσταται, χωρίς δικαίωμα ψήφου, ο 
Σύμβουλος του Επιχειρησιακού Προγράμματος, στο ο¬ 
ποίο είναι ενταγμένα τα μέτρα για τους νέους αγρότες, 
για την παροχή συμβουλών επί τεχνικών θεμάτων 

5. Χρέη γραμματέα της επιτροπής εκτελεί μόνιμος 
υπάλληλος της Διεύθυνσης Προγραμματισμού και Γεωρ¬ 
γικών Διαρθρώσεων, με αναπληρωτή αυτού μόνιμο υ¬ 
πάλληλο της ίδιας Διεύθυνσης. 

6. Τα μέλη της επιτροπής και ο γραμματέας, με τους 
αναπληρωτές τους, ορίζονται με διετή θητεία, με από¬ 
φαση του Υπουργού Γεωργίας. Κατά τη διάρκεια της 
θητείας επιτρέπεται η αντικατάσταση των μελών και 
του γραμματέα με την ίδια διαδικασία. 

7. Στην επιτροπή εισηγείται ο προϊστάμενος του 
Γραφείου Νέων Αγροτών της Διεύθυνσης Προγραμμα¬ 
τισμού και Γεωργικών Διαρθρώσεων. 

8. Η επιτροπή συνεδριάζει με την παρουσία έξι (6) 
τουλάχιστον μελών της. για τη διατύπωση δε προτάσεων 
και εισηγήσεων απαιτείται η πλειοψηφία των παρόντων. 
Σε περίπτωση ισοψηφίας υπερισχύει η ψήφος του προέ¬ 
δρου. Οταν η επιτροπή συγκροτείται χωρίς τους ανα- 
φερόμενους σπς περιπτώσεις δ και ε' της παρ. 1 
εκπροσώπους, συνεδριάζει με την παρουσία πέντε (5) 
μελών. 

9. Στον πρόεδρο, τα μέλη και το γραμματέα της 
επιτροπής, τον εισηγητή και το Σύμβουλο του Επιχει¬ 
ρησιακού Προγράμματος, για τη συμμετοχή τους στις 
συνεδριάσεις καταβάλλεται αμοιβή, το ύψος της οποίας 
καθορίζεται με απόφαση των Υπουργών Οικονομικών 
και Γ εωργίας, που δημοσιεύεται στην Εφημερίδα της 
Κυβερνήσεως, σύμφωνα με τις εκάστοτε ισχύοσσες 
διατάξεις. Η προκαλούμενη για την καταβολή της α- 

μοιβής δαπανη βαρύνει τις πιστώσεις του Προγράμματος 
Δημοσίων Επενδύσεων που εγκρίνονται με τις αντί¬ 
στοιχες αποφάσεις εφαρμογής των μέτρων για τους 
νέους αγρότες. Με την απόφαση του πρώτου εδαφίου 
καθορίζεται και ο τρόπος, η διαδικασία καταβολής της 
αμοιβής, τα απαραίτητα δικαιολογητικά, καθώς και κάθε 
άλλη αναγκαία λεπτομέρεια για την εφαρμογή της πα¬ 
ρούσας παραγράφου." 

' Αρθρο 26β 
Γραφείο Νέων Αγροτών 

1. Στη Διεύθυνση Αγροτικής Ανάπτυξης κάθε Νομαρ¬ 
χιακής Αυτοδιοίκησης ή Νομαρχιακού Διαμερίσματος 
συνιστάται αυτοτελές Γραφείο Νέων Αγροτών, στην 
αρμοδιότητα του οποίου ανήκει η παρακολούθηση της 
εφαρμογής των μέτρων για τους νέους αγρότες, η 
ενημέρωση των πολιτών και η υποβολή εισηγήσεων για 
τη βελτίωση του συστήματος των αναφερόμενων μέ¬ 
τρων. 

2. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Γεωργίας, που δημο¬ 
σιεύεται στην Εφημερίδα της Κυβερνήσεως, καθορίζο¬ 
νται οι ειδικότητες, τα προσόντα και ο ελάχιστος α¬ 
ριθμός των υπαλλήλων που θα στελεχώνουν το Γ ραφείο 
Νέων Αγροτών, καθώς και κάθε άλλη αναγκαία λεπτο¬ 
μέρεια για την εφαρμογή του παρόντος άρθρου." 

5 Το άρθρο 28 του ν. 2520/1997 αντικαθίσταται ως 
ακολούθως: 

* Άρθρο 28 

Θέματα σχετικά με τη διαχείριση του Ειδικού 
Λογαριασμού Εγγυήσεων Γεωργικών Προϊόντων 
(Ε.Λ.Ε.ΓΕ.Π.) - Επιστροφή παρανόμως 
και αχρεωστήτως καταβληθέντων 

1. Σε περίπτωση που διαπιστωθεί παράνομη ή αχρεώ- 
στητη καταβολή, λόγω μη τηρήσεως κοινοτικών ή ε¬ 
θνικών διατάξεων, σε βάρος του Ειδικού Λογαριασμού 
Εγγυήσεων Γεωργικών Προϊόντων (Ε.Λ.Ε.ΓΕ.Π.), η αρ¬ 
μόδια για την έκδοση εντολής πληρωμής Διεύθυνση 
της Γ ενικής Διευθύνσεως Διαχειρίσεως Αγορών Γ εωρ- 
γικών Προϊόντων (ΓΕ.ΔΙ.Δ.Α.ΓΕ.Π.) του Υπουργείου 
Γεωργίας ή του Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυή¬ 
σεων (Ο.Π.Ε.Κ.Ε.Π.Ε.) από την κατά την παράγραφο 1 
του άρθρου 28 του ν. 2637/1998 (ΦΕΚ 200 Α") έναρξη 
λειτουργίας του: 

α) Καλεί με έγγραφη πρόσκληση τον ενδιαφερόμενο 
να διατυπώσει, μέαα σε προθεσμία είκοσι (20! ημερών, 
που μπορεί να παραταθεί μία μόνο φορά και μέχρι δέκα 
(10) ημέρες, τις έγγραφες παρατηρήσεις του και να 
προσκομίσει συμπληρωματικά στοιχεία. Η πρόσκληση 
επιδίδεται στον ενδιαφερόμενο κατά τα οριζόμενα στην 
παράγραφο 2. 

β) Συντάσσει μέσα σε προθεσμία δύο (2) μηνών έκθεση 
ελέγχου για τη νομιμότητα ή μη της πληρωμής, αφού 
εξετάσει πς έγγραφες παρατηρήσεις και τα προσκο- 
μισθέντα στοιχεία. Στο κείμενο της εκθέσεως εκθέτονται 
οι λόγοι του αδικαιολόγητου ή μη της διενεργηθείσας 
δαπάνης, το ύψος του προς επιστροφή ποσού και ο 
τρόπος υπολογισμού του. Επίσης, εφόσον από κοινο- 
πκές ή εθνικές διατάξεις προβλέπεται στην εξεταζό¬ 
μενη περίπτωση η επιβολή διοικητικών κυρώσεων, στην 
έκθεση αναφέρεται το είδος των επιβαλλόμενων διοι¬ 
κητικών κυρώσεων, το ύψος των χρηματικών ποινών 
και προστίμων, καθώς και ο τρόπος υπολογισμού τους. 
Η έκθεση διαβιβάζεται στον Υπουργό Γεωργίας, ο ο¬ 
ποίος σε περίπτωση που έχει αναρρήσεις επί του 


περιεχομένου της ή θεωρεί ότι δεν είναι πλήρως τεκ¬ 
μηριωμένη σύμφωνα με τις σχετικές διατάξεις δύναται 
να ζητήσει επανέλεγχο και σύνταξη νέας εκθέσεως. 

Αν η αναγνώριση και η εκκαθάριση της δαπάνης, για 
την οποία διαπιστώθηκε παράνομη ή αχρεώστητη κα¬ 
ταβολή, ενεργείται από πς υπηρεσίες των Νομαρχιακών 
Αυτοδιοικήσεων ή του Οργανισμού Βάμβακος ή του 
Εθνικού Οργανισμού Καπνού, η προβλεπόμενη στα α¬ 
νωτέρω α' και β' εδάφια διαδικασία τηρείται από τους 
φορείς του παρόντος εδαφίου, οι οποίοι συντάσσουν 
την έκθεση ελέγχου και την υποβάλλουν στην υπηρεσία 
του πρώτου εδαφίου της παρούσας παραγράφου για 
την περαιτέρω διαβίβαση αυτής στον Υπουργό Γεωρ¬ 
γίας. 

Εφόσον, βάσει του περιεχομένου της εκθέσεως ε¬ 
λέγχου, συντρέχει περίπτωση αδικαιολόγητης πληρω¬ 
μής, ο Υπουργός Γεωργίας εκδίδει απόφαση με την 
οποία διατάσσεται η επιστροφή από τον εισπράξαντα 
των αδικαιολογήτως καταβληθέντων ποσών, προσαυ¬ 
ξημένων με τους προβλεπόμενους τόκους. Σε περί¬ 
πτωση που από την εθνική ή κοινοτική νομοθεσία 
προβλέπεται και επιβολή διοικητικών κυρώσεων, εκδίδει 
σχετική απόφαση ανεξάρτητη της προηγουμένης. 

Οι τόκοι, οι οποίοι καθορίζονται στο ήμιαυ του επι¬ 
τοκίου των εντόκων γραμματίων του Δημοσίου ετήσιας 
διάρκειας, που θα ισχύει κατά την ημερομηνία σύνταξης 
της απόφασης για τον καταλογισμό, υπολογίζονται από 
την επομένη της επδόσεως της προσκλήσεως της 
περίπτωσής α' της παρούσας παραγράφου, εκτός αν 
τεκμαίρεται ότι ο υπόχρεος γνώριζε τον παράνομο 
χαρακτήρα της καταβολής του χρηματικού ποσού, οπότε 
υπολογίζονται από την ημέρα της εισπράξεώς του. Οι 
διατάξεις του προηγούμενου εδαφίου εφαρμόζονται, 
εφόσον δεν προβλέπουν διαφορετικά διατάξεις κοινο¬ 
τικών κανονισμών. 

2. Οι βάσει της προηγούμενης διαδικασίας εκδιδόμε- 
νες αποφάσεις του Υπουργού Γεωργίας αποτελούν 
νόμιμο τίτλο εισπράξεώς και εκτός από τα απαραίτητα 
για κάθε διοικητική πράξη στοιχεία πρέπει να περιέχουν 

α) Το ονοματεπώνυμο ή την επωνυμία του υποχρέου 

β) Τον Αριθμό Φορολογικού Μητρώου και τη Δημόσια 
Οικονομική Υπηρεσία {Δ.Ο Υ.) στην οποία υπάγεται. 

γ) Την αιπολογία της απόφασης. 

δ) Μνεία περί των ειδικών δικονομικών διατάξεων του 
παρόντος άρθρου. 

ε) Πρόσκληση προς τον υπόχρεο όπως προσέλθει 
και καταβάλει οικειοθελώς το αναγραφόμενο στην α¬ 
πόφαση χρηματικά ποσό εντός προθεσμίας τριάντα (30) 
ημερών από την ημέρα της κσινοποιήσεως. 

Οι αποφάσεις αυτές πρέπει να συνοδεύονται από 
επίσημο αντίγραφο της εκθέσεως ελέγχου της περί¬ 
πτωσης β' της παραγράφου 1 του παρόντος άρθρου. 

Οι αποφάσεις επιδίδονται, σύμφωνα με τον Κώδικα 
Φορολογικής Δικονομίας, στην κατοικία ή την επαγ¬ 
γελματική εγκατάσταση ή σε οποιανδήποτε τόπο βρεθεί 
ο υπόχρεος και για την επίδοση συντάσσεται αποδει¬ 
κτικό. 

3. Μετά την επίδοση της απόφασης ο υπόχρεος 
οφείλει να καταθέσει, μέσα στην προθεσμία που έχει 
ταχθεί, το ποσά που αναγράφεται στην απόφαση σε 
οποιοδήποτε υποκατάστημα της Αγροπκής Τράπεζας 
της Ελλάδος στον τηρούμενο υπέρ του Ε.Λ.Ε.ΓΕ.Π 
λογαριασμό και να προσκομίσει αμέσως το παραστατικό 
της καταθέσεως στην αρμόδια Διεύθυνοη, 

Σε περίπτωση μη καταβολής του απαιτούμενου ποσού, 
αυτό βεβαιώνεται στην αρμόδια για τη φορολογία ει¬ 
σοδήματος Δ.Ο Υ. του υποχρέου, εισπράττεται κατά πς 

διατάξεις περί εισπράξεως δημοσίων εσόδων και απο¬ 
δίδεται στον Ειδικό Λογαριασμό Εγγυήσεων Γεωργικών 
Προϊόντων. Το ποσό που βεβαιώνεται περιλαμβάνει και 
τόκους, κατά τα οριζόμενα στην παράγραφο 1 του 
παρόντος άρθρου. 

4. Μέχρι να εισπραχθεί ολόκληρο το ποσό του υπό¬ 
χρεου, η αρμόδια Διεύθυνση, αν υπάρχει άλλη αναγνω¬ 
ρισμένη και εκκαθαρισμένη απαίτηση του υπόχρεου σε 
βάρος του Ε.Λ.Ε.ΓΕ.Π., συμψηφίζει το αντίστοιχο ποσό 
και κοινοποιεί την πράξη συμψηφισμού στην αρμόδια 
Δ.Ο.Υ. και τον υπόχρεο. 

5. Τα φυσικά πρόσωπα που ήταν διευθυντές, διαχει¬ 
ριστές ή διευθύνοντες σύμβουλοι και γενικώς εντεταλ¬ 
μένοι στη διοίκηση νομικού προσώπου κατά το χρόνο 
εισπράξεως της αδικαιολόγητης σε βάρος του 
Ε.Λ.Ε.ΓΕ.Π. δαπάνης, ευθύνονται ατομικώς και εις ο¬ 
λόκληρον με το νομικό πρόσωπο για την πληρωμή των 
οφειλομένων σύμφωνα με την προαναφερόμενη από¬ 
φαση. Για τα εις ολόκληρον ευθυνόμενα φυσικά πρό¬ 
σωπα έχουν εφαρμογή τα προβλεπόμενα στην παρ. Ια 
του άρθρου αυτού. 

Σε περίπτωση συγχωνεύσεως νομικών προσώπων, 
ευθύνεται εις ολόκληρον και το νέο νομικό πρόσωπο 
που προέκυψε από τη συγχώνευση, ανεξάρτητα από 
τα χρόνο της αδικαιολόγητης καταβολής. 

6. Κατά των αποφάσεων της παραγράφου 2, ο υπό¬ 
χρεος δικαιούται να προσφύγει ενώπιον του αρμόδιου 
διοικητικού πρωτοδικείου, εντός προθεσμίας τριάντα 
(30) ημερών από την επίδοση της αποφάσεως, εφαρ- 
μοζομένων των διατάξεων του π δ. 341/1978 (ΦΕΚ 71 
Α'), εκτός των περιπτώσεων που, σύμφωνα με την 
προβλεπόμενη διαδικασία δικαιολογήσεως και εισπρά- 
ξεως του επίδικου ποσού, ο υπόχρεος θεωρείται δη¬ 
μόσιος υπόλογος, οπότε δικαιούται να ασκήσει έφεση 
μέσα στην ίδια προθεσμία, ενώπιον του Ελεγκτικού 
Συνεδρίου. 

Κατ’ εξαίρεση των διατάξεων του π.δ. 341/1978: 

α) Μετά την άσκηση της προσφυγής και με την 
προϋπόθεση ότι έχει υποβληθεί σχετικό αίτημα του 
προσφεύγοντος, το Δικαστήριο στο οποίο εκκρεμεί η 
προσφυγή μπορεί, με αιτιολογημένη απόφασή του, εκ- 
διδάμενη σε συμβούλιο, να αναστείλει εν άλω ή εν 
μέρει την εκτέλεση της υπουργικής αποφάσεως που 
προσβάλλεται μέχρι την έκδοση οριστικής αποφάσεως 
επί της προσφυγής, εφόσον πιθανολογείται όη αυτή 
θα ευδοκιμήσει Το δικαστήριο μπορεί να ζητήσει συ¬ 
μπληρωματικά από τον αιτούντα την παροχή ασφάλειας. 

β) Ο πρόεδρος του δικαστηρίου ορίζει δικάσιμο μέσα 
σε τέσσερις (4) το πολύ μήνες από την κατάθεση της 
προσφυγής, η οποία εγγράφεται στο σχεπκό πινάκιο 
καθ' υπέρβαση του ορισμένου αριθμού υποθέσεων. 

Αναβολή της συζήτησης επιτρέπεται μία μόνο φορά 
αυτεπαγγέλτως ή ύστερα από αίτηση των διαδίκων και 
εφόσον συντρέχει σοβαρός λόγος, ορίζεται δε συγ¬ 
χρόνως με σημείωση στο πινάκιο η νέα συζήτηση που 
δεν μπορεί να απέχει περισσότερο από δύο (2} μήνες 
από τη συζήτηση κατά την οποία χορηγήθηκε η αναβολή. 
Νέα κλήτευση των διαδίκων δεν απαιτείται. 

γ) Τα ένδικα μέσα της ανακοπής, εφέσεως, αναθεω- 
ρήσεως, τριτανακοπής και αναιρέσεως ασκούνται, σε 
κάθε περίπτωση, μέσα σε προθεσμία τριάντα (30) ημε¬ 
ρών από της κοινοποιήσεως της αποφάσεως. 

Στην εντολή προς επίδοση της απόφασης γίνεται ρητώς 
μνεία της δυνατότητας ασκήσεως ένδικου μέσου, μέσα 
στην παραπάνω προθεσμία των τριάντα (30) ημερών. 

Σε περίπτωση ασκήσεως εφέσεως ενώπιον του Ε¬ 
λεγκτικού Συνεδρίου, εφαρμόζονται αναλόγως οι πα¬ 
ραπάνω διατάξεις χωρίς να εφαρμόζονται οι αντίστοιχες 


διατάξεις του Οργανισμού του Ελεγκτικού Συνεδρίου 
και του π.δ. 1225/1981 (ΦΕΚ 304 Α). 

7. Σε περιπτώσεις, οι οποίες πρακαλούν δαπάνη οε 
βάρος του Ε.Λ £ ΓΕ Π. και αναφέρονται σε συμβάσεις 
που έχουν καταρτισθε! μεταξύ Ελληνικού Δημοσίου και 
ιδιωτών και αφορούν εφαρμογή πολιτικών επί των κοι¬ 
νοτικών αποθεμάτων γεωργικών προϊόντων στην Ελ¬ 
λάδα, προερχομένων από την άσκηση παρεμβάσεων, 
καθώς και εφαρμογή διαφόρων προγραμμάτων βοήθειας 
τροφίμων προς τρίτες χώρες ή προγραμμάτων δωρεάν 
διανομής τροφίμων στους άπορους της Χώρας ή άλλων 
προγραμμάτων κατ' εφαρμογή κοινοτικών κανονισμών, 
ακολουθείται η διαδικασία, η οποία προβλέπεται από 
πς υπουργικές αποφάσεις που καθορίζουν τη διαδικασία 
αναθέσεως του έργου, πς σχετικές διακηρύξεις και τις 
καταρπσθείσες συμβάσεις. 

Σε περιπτώσεις επιβολής καταλογισμών και προστί¬ 
μων ή καταπτώσεως ποινικών ρητρών, για την είσπραξη 
των βεβαιούμενων χρηματικών ποσών εφαρμόζονται, 
εφόσον συντρέχει λόγος, και οι διατάξεις της παρα¬ 
γράφου 5 του άρθρου αυτού. 

8. Η αρμοδιότητα του Υπουργού Γεωργίας προς 
έκδοση αποφάσεων αναζητήσεως παρανόμως ή αχρεω- 
στήτως καταβληθέντων χρηματικών ποσών, ως και ε¬ 
πιβολής χρηματικών ποινών και προστίμων, δυνατοί να 
εκχωρείται, εν όλω ή εν μέρει, με απόφασή του. που 
δημοσιεύεται στην Εφημερίδα της Κυβερνήσεως, σε 
προέδρους Ν.Π.Δ.Δ. ή στους οικείους νομάρχες στους 
οποίους έχει ανατεθεί η αναγνώριση και εκκαθάριση 
δαπανών σε βάρος του Ε.Λ.Ε.ΓΕ.Π.. 

9. Μη νόμιμες δαπάνες σε βάρος του Ε.Λ.Ε.ΓΕ.Π.. 
οι οποίες πραγματοποιήθηκαν με τίτλο ή εντολή πλη¬ 
ρωμής, καταλογίζονται με απόφαση του Υπουργού 
Γεωργίας, στον υπάλληλο ο οποίος, από δόλο ή βαρεία 
αμέλεια, προέβη σε παράνομες πράξεις ή παραλείψεις 
ή συνέπραξε στην έκδοση αυτών ή στη μη τήρηση των 
νόμιμων διαδικασιών πραγματοποιήσεως της δαπάνης. 
Οι ανωτέρω καταλογιστικές πράξεις προσβάλλονται με 
έφεση ενώπιον του Ελεγκτικού Συνεδρίου. 

10. Ο Υπουργός Γεωργίας μπορεί με απόφασή του 
να συνιστά επιτροπές αποτελούμενες από μόνιμους 
υπαλλήλους του Υ πουργείου Γ εωργίας και να τους 
αναθέτει τον έλεγχο των δαπανών ή των λογαριασμών, 
σχετικών με τη διαχείριση των εθνικών και κοινοτικών 
κεφαλαίων που αφορούν στην εφαρμογή κάθε είδους 
ρυθμίσεων στον τομέα των εγγυήσεων, με την έκδοση 
και χορήγηση των απαιτούμενων πιστοποιητικών εισα¬ 
γωγών και εξαγωγών γεωργικών προϊόντων, με την 
εφαρμογή της πολιπκής επί των κοινοπκών αποθεμάτων 
γεωργικών προϊόντων στην Ελλάδα, προερχομένων απο 
την άσκηση παρεμβάσεων, καθώς και την εφαρμογή 
διαφόρων προγραμμάτων βοήθειας τροφίμων προς τρί¬ 
τες χώρες ή προγραμμάτων δωρεάν διανομής τροφίμων 
στους άπορους της Χώρας μας ή άλλων προγραμμάτων 
κατ' εφαρμογή κοινοτικών κανονισμών. 

Σε περίπτωση που κρίνετσι αναγκαία για τη διενέργεια 
του ελέγχου η συμμετοχή υπαλλήλων υπηρεσιών άλλων 
υπουργείων, η σύσταση των επιτροπών διενεργείται με 
κοινή απόφαση του Υ πουργού Γ εωργίας και του κατά 
περίπτωση αρμόδιου Υπουργού, 

11. Το Ειδικό Γραφείο Κοινοπκού Δικαίου στο Υ¬ 
πουργείο Γ εωργίας, το οποίο συνεστήθη με τη διάταξη 
της παραγράφου 10 του άρθρου 14 του ν. 2227/1994 
(ΦΕΚ 129 Α'), είναι αυτοτελές και ασχολείται αποκλει¬ 
στικές με την παροχή νομικής και δικαστικής συνδρομής 
στις υπηρεσίες του Υπουργείου Γεωργίας σε θέματα 
ερμηνείας και εφαρμογής του δικαίου των Ευρωπαϊκών 
Κοινοτήτων στο γεωργικό τομέα, καθώς και σε θέματα 

που αφορούν ι Γ| λειτουργία και διαχείριση του 
Ε.Λ.Ε.ΓΕ.Π.. 

Τα εκδιδόμενα, μετά από εισήγηση του ανωτέρω 
Γραφείου, πρακτικά γνωμοδοτήσεως του Νομικού Συμ¬ 
βουλίου του Κράτους, περί της τηρητέας γραμμής επί 
των υποθέσεων ενώπιον του Δικαστηρίου των Ευρω¬ 
παϊκών Κοινοτήτων (Δ Ε.Κ.) και του Πρωτοδικείου των 
Ευρωπαϊκών Κοινοτήτων (Π.Ε.Κ.) και των αναφυόμενων 
προδικαστικών ζητημάτων, σχετικών με το γεωργικό 
τομέα, εγκρίνονται από τον Υπουργό Γεωργίας. 

Σε περιπτώσεις που απαιτείται παράσταση ενώπιον 
του Δ.Ε.Κ. και Π.Ε.Κ. επί υποθέσεων του γεωργικού 
τομέα, ο Υπουργός Γεωργίας επιλέγει από το προσω¬ 
πικό του ανωτέρω Γραφείου τους πληρεξούσιους της 
Ελληνικής Δημοκρατίας και ανακοινώνει τα ονόματα 
τους στον Υπουργό Εξωτερικών προκειμένου να προβεί 
στον επίσημο διορισμό τους, κατά τα οριζόμενα στον 
Οργανισμό του Υπουργείου Εξωτερικών. 

12. Με απόφαση του Υπουργού Γεωργίας ή οσάκις 
απαιτείται, με κοινές αποφάσεις του Υπουργού Γεωρ¬ 
γίας και του κατά περίπτωση αρμόδιου Υπουργού κα¬ 
θορίζονται οι αναγκαίες λεπτομέρειες για την εφαρμογή 
του παρόντος άρθρου. Οι αποφάσεις αυτές δημοσιεύο¬ 
νται στην Εφημερίδα της Κυβερνήσεως.' 

Άρθρο 3 

Τροποποίηση και συμπλήρωση διατάξεων 
του ν. 2538/1997 (ΦΕΚ 242 Α1 

Στο ν. 2538/1997 επέρχονται οι εξής τροποποιήσεις 
και συμπληρώσεις: 

1. Τα άρθρα 4 και 4α αντικαθίστανται, αφότου άρχισαν 
να ισχύουν, ως εξής: 

"Αρθρο 4 

1. Οι μετά την 1η Ιανουάριου 1997 αποκτήσαντες: α) 
πτυχίο του Τμήματος Κτηνιατρικής της Σχολής Γεω- 
τεχνικών Επιστημών του Αριστοτελείου Πανεπιστημίου 
Θεσσαλονίκης ή δίπλωμα, πιστοποιητικό ή άλλο τίτλο 
προβλεπόμενο στο άρθρο 2 του π.δ. 498/1989 (ΦΕΚ 
213 Α ) ή ισόπμο πτυχίο ή δίπλωμα σχολής της αλλο¬ 
δαπής αντίστοιχης ειδικότητας και β) πτυχίο Γεωπονικής 
Σχολής Ανώτατου Εκπαιδευτικού Ιδρύματος ή ισότιμο 
πτυχίο ή δίπλωμα σχολής της αλλοδαπής αντίστοιχης 
ειδικότητας ή πτυχίο που αποτελεί τυπικό προσόν 
διορισμού στον κλάδο ΠΕ4 Ιχθυολόγων, σύμφωνα με 
την παράγραφο 1 του άρθρου 44 του π.δ. 402/1988 
{ΦΕΚ 187 Α'), μπορούν, ύστερα από αίτησή τους, να 
υπηρετήσουν για λόγους πρακτικής άσκησης, για ένα 
(1) και μόνο έτος, εφόσον εκδοθεϊ σχετική προκήρυξη 
κατά την παράγραφο 3 του παρόντος άρθρου, σε 
υπηρεσιακές μονάδες του Υπουργείου Γεωργίας, των 
Περιφερειών και των Νομαρχιακών Αυτοδιοικήσεων, σε 
δευτεροβάθμιες συνεταιριστικές οργανώσεις, καθώς και 
σε νομικά πρόσωπα που εποπτεύονται από το Υπουρ¬ 
γείο Γεωργίας, ανάλογα με τα τυπικά τους προσόντα. 

Η, κατά το προηγούμενο εδάφιο, αίτηση υποβάλλεται 
σε αποκλειστική προθεσμία τριών (3) ετών από την 
απόκτηση του βασικού ή μεταπτυχιακού τίτλου σπουδών 
ή από την αναγνώριση της ισοτιμίας τίτλου σχολής της 
αλλοδαπής. Η προθεσμία αυτή παρατείνεται για χρονικό 
διάστημα ίσο με τη διάρκεια παραμονής του υποψηφίου 
στις ένοπλες δυνάμεις προς εκπλήρωση υποχρεωτικής 
στρατιωτικής θητείας. 

2. Οι ως άνω ενδιαφερόμενοι, εφόσον είναι κάτοχοι 
μεταπτυχιακού τίτλου σπουδών (διδακτορικό δίπλωμα ή 
ΜαείβΓδ), τοποθετούνται κατά προτίμηση σε αντίστοιχα 


ιδρύματα ή υπηρεσίες της Κεντρικής Υπηρεσίας του 
Υπουργείου Γ εωργίας και των εποπτευόμενων από αυτό 
νομικών προσώπων. 

3. Η επιλογή και τοποθέτηση των ως άνω ασκουμένων 
ενεργείται με κοινές αποφάσεις των Υπουργών Εσω¬ 
τερικών, Δημόσιας Διοίκησης και Αποκέντρωσης και 
Γεωργίας ή με απόφαση του Υπουργού Γεωργίας, α¬ 
νάλογα με την υπηρεσιακή μονάδα τοποθέτησης, ύστερα 
από σχετική προκήρυξη του Υπουργού Γεωργίας, που 
εκδίδεται τουλάχιστον μία φορά κάθε έτος και εφαρ¬ 
μόζονται ανάλογα οι διατάξεις του άρθρου 21 του ν. 
2190/1994 (ΦΕΚ 26 Α ). 

4. Η αμοιβή των ως άνω ασκουμένων καθορίζεται με 
βάση τις διατάξεις για τη μισθοδοσία του προσωπικού 
με σχέση εργασίας ιδιωτικού δικαίου του Δημοσίου και 
η δαπάνη μισθοδοσίας τους βαρύνει τις πιστώσεις του 
τακτικού προϋπολογισμού του Υπουργείου Γεωργίας. 

5. Ο αριθμός των θέσεων κατά ειδικότητα, η κατανομή 
τους κατά υπηρεσία, η διαδικασία επιλογής, καθώς και 
κάθε άλλη αναγκαία λεπτομέρεια για την εφαρμογή του 
παρόντος άρθρου καθορίζονται με αποφάσεις των Υ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης και Γεωργίας, που δημοσιεύονται στην Εφη¬ 
μερίδα της Κυβερνήσεως.' 

2. Αιτήσεις, που έχουν υποβληθεί υπό την ισχύ των 
διατάξεων των άρθρων 4 και 4α του ν. 2538/1997 δεν 
λομβάνονται υπόψη, 

3. Στο τέλος της παραγράφου 2 του άρθρου 14 
προστίθεται νέο εδάφιο που έχει ως εξής: 

Όι πέραν του ρυθμιζόμενου ποσού της οφειλής του 
Συνεταιρισμού επεξεργασίας και πώλησης καπνών 
Μπέρλεϋ Γιαννιτσών της περίπτωσης ιβ' της παραγρά¬ 
φου 1 τυχόν οφειλόμενοι τόκοι από 1.4.1995 διαγρά¬ 
φονται σε βάρος της Α.Τ.Ε. Α.Ε.." 

4. Το τελευταίο εδάφιο της περίπτωσης α' της παρα¬ 
γράφου 2 του άρθρου 15 αντικαθίσταται ως εξής: 

"Πέραν των προαναφερόμενων ποσών τόκων παρέ¬ 
χεται η δυνατότητα στην Α.Τ.Ε. Α.Ε. να διαγράφει τα 
επιπλέον ποσά τόκων μέχρι την ημερομηνία υπογραφής 
των συμβάσεων ρύθμισης, εφόσον με τον τρόπο αυτόν 
εξασφαλίζεται η βιωσιμότητα των φορέων." 

5. Στο τέλος της παραγράφου 2 του άρθρου 16 προσ¬ 
τίθεται νέο εδάφιο που έχει ως εξής: 

"Ειδικά οι πέραν του ρυθμιζόμενου ποσού της οφειλής 
των Ομάρρυθμων Εταιριών Συνεταιρισμών και Κοινο¬ 
πραξιών Καπνοπαραγωγών Μπέρλεϋ της περίπτωσης 
β' της παραγράφου 1 τυχόν οφειλόμενοι τόκοι από 
1.1.1992 διαγράφονται σε βάρος της Α.Τ.Ε. Α.Ε.." 

6. Στο τέλος της παραγράφου 2 του άρθρου 17 προσ¬ 
τίθεται τρίτο νέο εδάφιο που έχει ως εξής: 

Ή επιδότηση του επιτοκίου του ν. 128/1975 (ΦΕΚ 
178 Α'), που προβλέπεται στην 1648/Γ.Γ.54/8.22/ 
13.1.1994 κοινή απόφαση των Υπουργών Εθνικής Οι¬ 
κονομίας και Οικονομικών, όπως τροποποιήθηκε και 
συμπληρώθηκε με την 14237/Β/664/6.4.1994 όμοια, κα¬ 
ταβάλλεται: 

α) Στις οφειλές των επιχειρήσεων ΣΕΠΕΚ Α.Ε. και 
ΡΟΔΟΠΗ Α.Ε. μόνο για τα πέντε (5) χρόνια της πε¬ 
ριόδου χάριτος της δεκαπενταετούς διάρκειας αποπλη¬ 
ρωμής των δανείων τους 

β) Στις οφειλές της επιχείρησης ΣΕΒΑ© Α.Ε. για 
ολόκληρη τη διάρκεια αποπληρωμής του δανείου που 
ανέρχεται σε είκοσι (20) χρόνια με οκταετή περίοδο 
χάριτος." 

7. Το άρθρο 19 τροποποιείται ως ακολούθως: 

α) Μετά την παράγραφο 1 του άρθρου 19 προστίθεται 
παράγραφος Ια, που έχει ως εξής: 

Ί α. Για την κάλυψη των δαπανών στις οποίες υπο- 

βλήθηκε η ΚΥΔΕΠ για την ανέγερση των αποθηκευτικών 
χώρων, την επισκευή και συντήρησή τους και γενικά 
για κάθε σχετική ενοχική αξίωσή της, ο ιδιοκτήτης στον 
οποίο μεταβιβάζεται ο αποθηκευτικός χώρος, σύμφωνα 
με την προηγούμενη παράγραφο, αναλαμβάνει την υ¬ 
ποχρέωση να καταβάλει απευθείας στη δανείοτρια της 
ΚΥΔΕΠ Α.Τ.Ε, Α.Ε. μέρος του ποσού της συμμετοχής 
της ΚΥΔΕΠ (ίδια κεφάλαια ή από δάνεια της Α.Τ.Ε. 
Α.Ε.) στην ανέγερση και γενικά στην κατασκευή του 
μεταβιβαζόμενου αποθηκευτιχού χώρου, που ανέρχεται 
σε ποσοστό »1,6% για τα έργα που αποπερατώθηκαν 
κατά το έτος 1983, 13,4% για τα έργα που αποπερα¬ 
τώθηκαν κατά τα έτη 1984 μέχρι και 1987 και 15,5% 
για τα έργα που αποπερατώθηκαν από το έτος 1988 
και στο εξής επί της συνολικής δαπάνης της τελικής 
πιστοποίησης κάθε έργου, όπως τα στοιχεία αυτά (έτος 
αποπεράτωσης και συνολικό ποσό τελικής πιστοποίη¬ 
σης) προκύπτουν από τα επίσημα στοιχεία του έργου 
και της ΚΥΔΕΠ. Τα ποσά αυτά περιέρχονται απευθείας 
στην ΑΤΕ Α.Ε, με ανάλογη μείωση των απαιτήσεων 
αυτής έναντι της υπό εκκαθάριση ΚΥΔΕΠ." 

β) Το δεύτερο εδάφιο της παραγράφου 3 του άρθρου 

19 αντικαθίσταται ως εξής: 

"Με τις ίδιες αποφάσεις καθορίζεται και το ποσό το 
οποίο, σύμφωνα με την παράγραφο Ια του παρόντος 
άρθρου, υποχρεούται να καταβάλει στην Α.Τ.Ε. Α.Ε. ο 
ιδιοκτήτης του ακινήτου στον οποίο μεταβιβάζεται ο 
αποθηκευτικός χώρος, ο τρόπος καταβολής αυτού, 
καθώς και κάθε άλλη λεπτομέρεια που κρίνεται αναγκαία 
για τη μεταβίβαση και δεν ρυθμίζεται από ττς διατάξεις 
του ν. 1705/1951/ 

Β. Στην παράγραφο 2 του άρθρου 20 η λέξη "ορίζεται" 
του τέταρτου στίχου και οι λέξεις "εκκαθαριατής' του 
τέταρτου, πέμπτου και έκτου στίχου αντικαθίστανται 
από πς λέξεις "ορίζονται· και "εκκαθαριστές', αντίστοιχα. 

9. Στο δεύτερο εδάφιο της παραγράφου 2 του άρθρου 

20 μετά τη λέξη "συνδρομή" προστίθεται η φράση "αν 
απαιτηθεί". 

10. Στα μέλη της επιτροπής απογραφής και στους 
εκκαθαριστές της παραγράφου 2 του άρθρου 20 από 
την ανάληι(η των καθηκόντων τους και μέχρι του πέ- 
ρατος της απογραφής και εκκαθάρισης, καταβάλλεται 
αμοιβή και δαπάνες μετακίνησης εκτός έδρας για ε¬ 
κτέλεση υπηρεσίας, εφαρμοζομένων ανάλογα των δια¬ 
τάξεων του ν. 2685/1999 (ΦΕΚ 35 Α’). Η αμοιβή και οι 
δαπάνες μετακίνησης εκτός έδρας του προηγούμενου 
εδαφίου καταβάλλονται και στα μέλη του διαχειριστικού 
συμβουλίου της περίπτωσης β' της ποραγράφου 3 του 
άρθρου 20 από την ανάληψη των καθηκόντων τους 
μέχρι την 21η Δεκεμβρίου 1998. 

Το ύψος της αμοιβής τους καθορίζεται με απόφαση 
των Υπουργών Οικονομικών και Γεωργίας και με κριτήρια 
το μέγεθος της παρεχόμενης εργασίας και το χρόνο 
της απασχόλησης. Με την (δια απόφαση καθορίζεται 
και ο τρόπος καταβολής της αμοιβής, ο φορέας από 
την εγγεγραμμένη πίστωση του προϋπολογισμού, του 
οποίου πρόκειται να καλυφθεί η προκαλούμενη δαπάνη, 
καθώς και κάθε άλλη αναγκαία λεπτομέρεια. 

11. Ο τίτλος "Διάλυση της ΣΚΟΠ" του άρθρου 21 
αντικαθίσταται ως εξής: "Θέση της ΣΚΟΠ υπό ειδική 
εκκαθάριση", 

12. α) Η παρ 1 του άρθρου 21 αντικαθίσταται ως 
εξής; 

Ί. Η Κεντρική Κλαδική Συνεταιριστική Ένωση Οπω- 
ροκηπευτικών. πρώην Κοινοπραξία Ενώσεων Γεωργικών 
Συνεταιρισμών Διαχείρισης Νωπών Προϊόντων (ΣΚΟΠ). 
τίθεται σε καθεστώς ειδικής εκκαθάρισης του ν. 2000/ 
1991 (ΦΕΚ 206 Α ) και της παραγράφου 1 του άρθρου 


46 του ν 1892/1990 (ΦΕΚ ΙΟΙ Α'), όπως ισχύουν σή¬ 
μερα. 

Η υπαγωγή στην ειδική εκκαθάριση θα γίνει με αίτηση 
στο αρμόδιο Εφετείο εκ μέρους της Α.ΤΕ. Α.Ε.. η 
οποία και θα ζητήσει τον ορισμό της ως ειδικής εκκα- 
θαρίστριας." 

β) Η αίτηση του δεύτερου εδαφίου της παραγράφου 
1 του άρθρου 21, όπως αντικαθίσταται με την προη¬ 
γούμενη περίπτωση α'. υποβάλλεται εκ μέρους της 
Α.Τ.Ε. Α.Ε. οτο αρμόδιο Εφετείο εντός προθεσμίας 
ενός (1) μηνάς από την έναρξη ισχύος της παρούσας 
διάταξης. 

13. Η παρ. 4 Του άρθρου 21 αντικαθίσταται ως εξής: 

"4. Το ακίνητο, με τα επ' αυτού ανεγερθέντα κτίσματα 

και τις εγκαταστάσεις, του ΒΚ 352 Δημοσίου Κτήματος, 
που παραχωρήθηκε κατά κυριότητα με την Κ. 8901/ 
1193/27.2.1997 κοινή απόφαση των Υπουργών Οικο¬ 
νομικών και Γεωργίας στη ΣΚΟΠ για τη δημιουργία της 
Περιφερειακής Αγοράς Κορίνθου με τον όρο να μην 
μεταβιβαστεί σε τρίτους, μεταβιβάζεται μετά το πέρας 
της εκκαθαρίσεως κατά κυριότητα και κατά ποσοστό 
100% στην Α.Τ.Ε Α.Ε. ένανπ και σε μερική εξόφληση 
οφειλής της προς αυτήν εκ δραχμών δύο δισεκατομ¬ 
μυρίων επτακοσίων ενενήντα επτά χιλιάδων 
(2.000.797.000) δραχμών. 

Το ακίνητο, επιφάνειας ενενήντα χιλιάδων (90.000) 
τετραγωνικών μέτρων, που απαλλοτριώθηκε με κεφά¬ 
λαια της Α.Τ.Ε. Α.Ε. υπέρ του Δήμου Ηρακλείου, προ- 
κειμένου να μεταβιβασθεί στη συνέχεια προς τη ΣΚΟΠ, 
προς δημιουργία της Περιφερειακής Αγοράς Ηρακλείου, 
μεταβιβάζεται κατά κυριότητα απευθείας στην Α.Τ.Ε. 
Α.Ε. σε εξόφληση της εκ δραχμών τετρακοσίων ογδόντα 
επτά εκατομμυρίων εκατό χιλιάδων (487.100.000) σχε¬ 
τικής απαίτησής της. 

Οι μεταβιβάσεις των παραπάνω ακινήτων θα πραγ¬ 
ματοποιηθούν με κοινές αποφάσεις των Υπουργών Ε¬ 
σωτερικών. Δημόσιας Διοίκησης και Αποκέντρωσης, Οι¬ 
κονομικών και Γεωργίας. Σπς αποφάσεις αυτές, που 
αποτελούν τίτλους μεταγρατττέους, καθορίζονται και οι 
λεπτομέρειες μεταβίβασης. 

Οι παραπάνω μεταβιβάσεις απαλλάσσονται από κάθε 
φόρο, τέλος, χαρτόσημο, προσαύξηση ή δικαίωμα υπέρ 
του Δημοσίου ή τρίτου." 

14. Στο τέλος του άρθρου 21 προστίθεται νέα πα¬ 
ράγραφος 5, το κείμενο της οποίας έχει ως εξής: 

"5. Το Ελληνικό Δημόσιο αναδέχεται κάθε υποχρέωση 
και δικαίωμα της ΣΚΟΠ κατά της Δημόσιας Επιχείρησης 
Πολεοδομίας Στέγασης (Δ Ε.ΠΟ.Σ.). υπεισερχόμενο από 
τούδε και στο εξής στη θέση της. Σε περίπτωση που 
ήθελε κριθεί τελεσίδικα ότι η ΣΚΟΠ οφείλει στη 
Δ.Ε.ΠΟ.Σ., τότε το Υπουργείο Γεωργίας θα συμψηφίζει 
προς την οφειλή αυτή κάθε τυχόν απαίτησή του κατά 
της Δ.Ε.ΠΟ.Σ.." 

15. Πράξεις απογραφής περιουσιακών στοιχείων και 
προπαρασκευαστικές πράξεις εκκαθάρισης μέχρι τη δη¬ 
μοσίευση του παρόντος νόμου, κατ εφαρμογή των 
διατάξεων της παραγράφου 5 του άρθρου 22 του ν. 
2358/1997, θεωρείται άτι έγιναν για τις ανάγκες της 
ειδικής εκκαθάρισης, το δε κόστος τους βαρύνει τα 
έξοδα αυτής. 

16. Το άρθρο 40 τροποποιείται ως ακολούθως: 

α) Οι περιπτώσεις β', γ' και ζ' , καθώς και το τελευταίο 
εδάφιο της παραγράφου 2 καταργούνται. 

β) Οι περιπτώσεις δ', ε και στ' της παραγράφου 2 
αναριθμούνται σε περιπτώσεις β' , γ' και δ' αντίστοιχα. 

17. Η περίπτωση ά της παραγράφου 1 του άρθρου 

47 αντικαθίσταται ως ακολούθως: 

"α) Τον αρμόδιο Λιμενάρχη ή τον αναπληρωτή αυτού 

ή τον υπεύθυνο αξιωματικό αλιείας, ως επικεφαλής του 
κλιμακίου." 

18 Οι λοιποί υπόχρεοι για την εφαρμογή των δια¬ 
τάξεων της παραγράφου 6 του άρθρου 50 είναι οι 
εισαγωγείς των κατά την παράγραφο 2 του ίδιου άρθρου 
αλιευμάτων προέλευσης Ευρωπαϊκής Ένωσης ή τρίτων 
χωρών, τα οποία δεν διακινούνται μέσω των ιχθυοσκα¬ 
λών ή ιχθυαγορών, οι υδατοκαλλιεργητές που διακινούν 
τα αλιεύματά τους εντός της χώρας και δεν εμπίπτουν 
στις διατάξεις του πρώτου εδαφίου της παραγράφου 2 
του ίδιου άρθρου, καθώς και οι κάτοχοι αλιευτικού 
σκάφους, αλιείς επαγγελματίες και ερασιτέχνες. 

Το ειδικό τέλος της παραγράφου 6 του άρθρου 50 
του ν. 2538/1997, που καταβάλλεται από τους λοιπούς 
υπόχρεους του προηγούμενου εδαφίου υπέρ των ι¬ 
χθυοσκαλών και ιχθυαγορών του Δημοσίου, διατίθεται 
για την κάλυψη των αναγκών σε έργα βελτίωσης και 
εκσυχρονισμου τους. 

19. Η παράγραφος 10 του άρθρου 50 καταργείται. 

20. Η παράγραφος 1 του άρθρου 11 του ν. 2612/1998 
(ΦΕΚ 112 Α') αντικαθίσταται ως ακολούθως: 

"1. Η ισχύς των διατάξεων του άρθρου 61 του ν. 
2538/1997 αρχίζει από 1ης Ιανουάριου 2000." 

21. Στο τέλος της παραγράφου 1 του άρθρου 64 που 
αντικαταστάθηκε με την παράγραφο 2 του άρθρου 11 
του ν. 2612/1993, προστίθεται δεύτερο εδάφιο που έχει 
ως ακολούθως: 

"Οι δανειοδοτήσεις που προβλέπονται από τις ανα- 
φερόμενες διατάξεις του ν.δ. 1277/1972, από 1ης 
Ιανουάριου 1998 δεν επιβαρύνονται με τόκους υπερη¬ 
μερίας και αποτελούν βραχυχρόνιες χρηματοδοτήσεις 
όμοιες με αυτές προς μεμονωμένους καλλιεργητές." 

22. Η ισχύς ιης διάταξης της παραγράφου 1 του 
άρθρου 65 αρχίζει από την 1.3.1998. Συμβόλαια που 
έχουν συνταχθεί μέχρι την 28.2.1998 κατά παράβαση 
της διάταξης αυτής θεωρούνται έγκυρα. 

Άρθρο 4 

Τροποποίηση και συμπλήρωση διατάξεων 
του V. 2637/1998 (ΦΕΚ 200 Α') 

Στο ν. 2637/1998 επέρχονται οι εξής τροποποιήσεις 
και συμπληρώσεις: 

1. Το άρθρο 13 αντικαθίσταται ως ακολούθως: 

"Άρθρο 13 
Σύσταση 

1. Συνιστάται νομικό πρόσωπο ιδιωτικού δικαίου 
(Ν.Π.Ι.Δ.) με την επωνυμία "Οργανισμός Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων" (Ο.Π.Ε.Κ.Ε.Π.Ε.), με έδρα την Αθήνα, που 
λειτουργεί χάριν του δημόσιου συμφέροντος, κατά τους 
κανόνες της ιδιωτικής οικονομίας και τελεί υπό την 
εποπτεΐα και τον έλεγχο του Υπουργού Γεωργίας. 

2. Η διάρθρωση του Ο.Π.Ε.Κ.Ε Π.Ε. περιλαμβάνει: 

α) Την Κεντρική Υπηρεσία και 

β) Περιφερειακές Υπηρεσίες. 

3. Με προεδρικό διάταγμα, που εκδίδεται με πρόταση 
του Υπουργού Γεωργίας μέσα σε ένα (1) έτος από την 
κατά το άρθρο 28 του παρόντος νόμου έναρξη λει¬ 
τουργίας του Ο.Π.Ε.Κ.Ε.Π Ε., καθορίζεται το περιεχό¬ 
μενο, ο τρόπος και η διαδικασία άσκησης της εττοπτείας 
και του ελέγχου που αναφέρεται στην παράγραφο 1, 
καθώς και κάθε άλλο συναφές θέμα ή αναγκαία λεπτο¬ 
μέρεια." 

2. Η προβλεπόμενη στην περίπτωση β' της παρα¬ 
γράφου 2 του άρθρου 14 ανάκτηση των παρανόμως ή 


αχρεωστήτως καταβληθέντων ποσών, καθώς και η ε¬ 
πιβολή κάθε νόμιμης κύρωσης, ενεργείται σύμφωνα με 
τα οριζόμενα στην παράγραφο 5 του άρθρου 2 του 
νόμου αυτού. 

3 Η παράγραφος I του άρθρου 19 αντικαθίσταται 
ως ακολούθως: 

Ί. Το Διοικηπκό Συμβούλιο είναι ενδεκαμελές και 
σποτελείται από: 

α) Τον Πρόεδρο, δύο !2) Αντιπροέδρους και ένα (1) 
Γενικό Διευθυντή, που επιλέγονται από τον Υπουργο 
Γεωργίας μεταξύ επιστημόνων με κύρος, γνώσεις η 
εμπειρία στο αντικείμενο. 

β) Εναν (1) εκπρόσωπο του Υπουργείου Οικονομικών, 
που προτείνεται από τον Υπουργό Οικονομικών με τον 
αναπληρωτή του. 

γ) Δύο 12) εκπροσώπους του Υπουργείου Γεωργίας 

δ) Δύο (2) επιστήμονες ή εμπειρογνώμονες που ε¬ 
πιλέγονται από τον Υ πουργό Γ εωργίας. 

ε) Εναν (1) εκπρόσωπο του Γεωτεχνικού Επιμελη¬ 
τηρίου Ελλάδος, που προτείνεται από το φορέα με τον 
αναπληρωτή του. 

στ) Έναν (1) εκπρόσωπο των εργαζομένων στον 
Ο.Π.Ε.Κ.Ε.Π Ε., που εκλέγεται από τη γενική συνέλευση 
των εργαζομένων." 

4 Στο τέταρτο εδάφιο της παραγράφου 2 του άρθρου 

19 η φράση του τέταρτου και πέμπτου στίχου '.και 

των παραγράφων 1 και 4 του άρθρου 24 του παρόντος 
νόμου" αντικαθίσταται με τη φράση ".και των παρα¬ 

γράφων 1 και 5 του άρθρου 24 του παρόντος νόμου." 
Το τελευταίο εδάφιο της παραγράφου 2 του άρθρου 

19 καταργείται. 

5. Μετά την παράγραφο 6 του άρθρου 19 προστίθεται 
νέα παράγραφος 7. που έχει ως ακολούθως: 

"7. Ως Πρόεδρος, Αντιπρόεδροι, Γ ενικός Διευθυντής 
ή μέλη του Διοικητικού Συμβουλίου του Ο.Π.Ε.Κ.Ε.Π.Ε 
επιτρέπεται, κατά παρέκχλιση κάθε άλλης αντίθετης 
διάταξης, να ορίζονται και μέλη των Διοικητικών Συμ¬ 
βουλίων του Οργανισμού Ελέγχου Ενισχύσεων Ελαιο- 
λάδου, του Οργανισμού θάμβακος και του Εθνικού 
Οργανισμού Καπνού, τα οποία εξακολουθούν να παρέ¬ 
χουν τις υπηρεσίες τους και στους Οργανισμούς αυτούς 
μέχρι την κατά τις παραγράφους 3 και 4 του άρθρου 
28 του παρόντος νόμου κατάργησή τους. Σε περίπτωση 
που Πρόεδρος ή Αντιπρόεδρος των αναφερόμενων 
Οργανισμών ορισθεί ως Πρόεδρος ή Αντιπρόεδρος ή 
Γενικός Διευθυντής του Ο.Π.Ε.Κ.Ε.Π.Ε., καταβάλλονται 
σε αυτόν μηνιαία αντιμισθία για την απασχόλησή του 
στον Ο.Π.Ε.Κ.Ε.Π.Ε., έξοδα παράστασης, οδοιπορικά 
έξοδα και ημερήσια αποζημίωση για τις εκτός έδρας 
μετακινήσεις του, το ύψος των οποίων καθορίζεται με 
κοινή απόφαση των Υπουργών Οικονομικών και Γεωρ- 
γΐας. Με την ίδια απόφαση καθορίζεται και ο φορέας, 
τον προϋπολογισμό του οποίου βαρύνει η προκαλσύμενη 
δαπάνη. 

6 Η περίπτωση α της παραγράφου 1 του άρθρου 

20 αντικαθίσταται ως ακολούθως: 

'α) Καταρτίζει τους κανονισμούς οργανωτικής διάρ¬ 
θρωσης και λειτουργίας του Ο.Π.Ε.Κ.Ε.Π.Ε., κατάστασης 
προσωπικού, οικονομικής διαχείρισης, καθώς και κάθε 
άλλον κανονισμό που κρίνεται αναγκαίος για την εύ¬ 
ρυθμη λειτουργία του Οργανισμού. Οι κανονισμοί αυτοί 
εγκρίνονται με απόφαση του Υπουργού Γεωργίας και 
του κατά περίπτωση συναρμάδιου Υπουργού και δημο¬ 
σιεύονται στην Εφημερίδα της Κυβερνήσεως. Με τους 
κανονισμούς αυτούς καθορίζονται: 

αα) Με τον κανονισμό οργανωτικής διάρθρωσης και 
λειτουργίας η οργάνωση, διάρθρωση, λειτουργία, καθώς 
και οι αρμοδιότητες των υπηρεσιών του Ο.Π.Ε.Κ.Ε.Π.Ε. 

ββ) Με τον κανονισμό κατάστασης προσωπικού η 
κατανομή των οργανικών θέσεων σε κλάδους ή ειδι¬ 
κότητες και η διάρθρωση αυτών σε βαθμούς, καθώς και 
τα τυπικά και ουσιαστικά προσόντα των υποψηφίων για 
διορισμό στις θέσεις αυτές. Περαιτέρω ρυθμίζονται 
θέματα που αφορούν τη στελέχωση των υπηρεσιών του 
Οργανισμού, τη μετεκπαίδευση και επιμόρφωση του 
προσωπικού, τα καθήκοντα και ττς ευθύνες, το χρόνο 
εργασίας του, τις τακτικές μηνιαίες αποδοχές του, πς 
κάθε είδους άδειες, τη μετάθεση, απόσπαση και μετα¬ 
κίνησή του, τη μετάταξη, προαγωγή και ένταξή του, 
την αρχαιότητα και τις ηθικές ή υλικές αμοιβές για την 
επιβράβευση της καλής απόδοσής του, την πειθαρχική 
δικαιοδοσία και διαδικασία, τα πειθαρχικά αδικήματα και 
τις ποινές, τη λύση της υπαλληλικής σχέσης, καθώς 
και κάθε άλλο θέμα σχετικό με την υπηρεσιακή σχέση, 
κατάσταση χαι εξέλιξη του προσωπικού. 

γγ) Με τον κανονισμό οικονομικής διαχείρισης η οικο¬ 
νομική διαχείριση του Οργανισμού, το λογιστικό του 
σύστημα, οι δαπάνες και ο έλεγχός τους." 

7. Η παράγραφος 6 του άρθρου 20 καταργείται και 
οι παράγραφοι 7, 8 και 9 του ίδιου άρθρου αναριθμούνται 
σε παραγράφους 6, 7 και 8 αντίστοιχα. 

8. Η παράγραφος 3 του άρθρου 21 αντικαθίσταται 
ως ακολούθως: 

"3. Με απόφαση του Υπουργού Γεωργίας, που εκδί- 
δεται ύστερα από εισήγηση του Διοικητικού Συμβουλίου 
του Ο.Π.Ε.Κ.Ε.Π.Ε. και δημοσιεύεται στην Εφημερίδα 
της Κυβερνήσεως, καθορίζονται οι αρμοδιότητες των 
Αντιπροέδρων και του Γενικού Διευθυντή του Οργανι¬ 
σμού." 

9. Οι παράγραφοι 4 και 5 του άρθρου 21 αντικαθί¬ 
στανται από την ακόλουθη παράγραφο 4, που έχει ως 
εξής: 

"4. Στον Πρόεδρο, στους Αντιπροέδρους και στο 
Γενικό Διευθυντή του Ο.Π.Ε.Κ.Ε.Π.Ε. καταβάλλονται: 

α) Μηνιαία αντιμισθία και έξοδα παράστασης, το ύψος 
των οποίων καθορίζεται με κοινή απόφαση των Υπουρ¬ 
γών Οικονομικών και Γεωργίας. 

β) Οδοιπορικά έξοδα και ημερήσια αποζημίωση για 
πς εκτός έδρας μετακινήσεις τους, που καθορίζονται 
με την απόφαση της προηγούμενης α' περίπτωσης." 

10. Η παράγραφος 6 του άρθρου 21 αναριθμείται σε 
παράγραφο 5. Οι διατάξεις της εν λόγω παραγράφου 
εφαρμόζονται και στο Γενικό Διευθυντή του 
Ο.Π.Ε.Κ.Ε.Π.Ε.. 

11. Η περίπτωση α' της παραγράφου 1 του άρθρου 
23 αντικαθίσταται ως ακολούθως: 

'α) Χίλιες επτακόσιες (1.700) θέσεις τακτικού προ¬ 
σωπικού με σχέση εργασίας ιδιωτικού δικαίου αορίστου 
χρόνου. Η κατανομή των θέσεων κατά κλάδους ή 
ειδικότητες, καθώς και τα τυπικά και ουσιαστικά προ¬ 
σόντα που απαιτούνται για το διορισμό στις θέσεις 
αυτές καθορίζονται με τον κανονισμό κατάστασης προ¬ 
σωπικού. Για την πλήρωση των θέσεων εφαρμόζονται 
κατ' αρχήν οι διατάξεις του άρθρου 24 του παρόντος 
νόμου και κατά το μέρος που δεν πληρωθούν με τη 
διαδικασία του άρθρου αυτού, εφαρμόζονται οι σχετικές 
περί προσλήψεων διατάξεις που κάθε φορά ισχύουν." 

12. Η προβλεπόμενη από την παράγραφο 1 του 
άρθρου 24 του ν. 2637/1998 αίτηση μετάταξης στον 
Ο.Π.Ε.Κ.Ε.Π.Ε υποβάλλεται μέοα σε προθεσμία έξι (6) 
μηνών απά τη δημοσίευση του παρόντος νόμου και 
μπορεί να παρατείνεται με απόφαση του Υπουργού 
Γεωργίας. Αιτήσεις μετάταξης που είχαν υποβληθεί δεν 
λαμβάνονται υπόψη. 

13. Μετά την παράγραφο 4 του άρθρου 24 προστίθεται 
νέα παράγραφος 4α, που έχει ως ακολούθως: 


"4 α) Το πόσης φύσεως προσωπικό που μετατάσσεται 
στον Ο.η.Ε.Κ,Ε.Π.Ε., σύμφωνα με την παράγραφο 1 
του άρθρου αυτού, διατηρεί την ίδια σχέση εργασίας 
που είχε πριν από τη μετάταξή του, για τη λύση της 
οποίας εφαρμόζονται οι σχετικές για τη λύση της 
υπαλληλικής σχέσης ή της σύμβασης εργασίας αντί¬ 
στοιχα διατάξεις, που Ισχυαν πριν από τη μετάταξή 
του, όπως αυτές κάθε φορά ισχύουν. 

Μετά την κατά τις παραγράφους 3 και 4 του άρθρου 
28 του παρόντος νόμου κατάργηση του Οργανισμού 
Βάμβακος, του Εθνικού Οργανισμού Καπνού και του 
Οργανισμού Ελέγχου Ενισχύσεων Ελαιόλαδου, όπου 
από τις ισχύουσες διατάξεις για τη λύση της υπαλλη¬ 
λικής σχέσης ή της σύμβασης εργασίας του μετατασ¬ 
σόμενου στον Ο Π Ε Κ.Ε.Π.Ε. προσωπικού των Οργα¬ 
νισμών αυτών προβλέπεται η έκδοση απόφασης ή γνω¬ 
μοδότησης Υπηρεσιακού Συμβουλίου, αρμόδιο είναι το 
αντίστοιχο Υπηρεσιακό Συμβούλιο του Υπουργείου 
Γεωργίας, ανάλογα με τον κλάδο ή την ειδικότητα του 
κρινόμενου υπαλλήλου, αρμόδιο δε όργανο για την έκ¬ 
δοση κάθε προβλεπόμενης πράξης ο Υπουργός Γεωρ¬ 
γίας. Αν δεν υπάρχει αντίστοιχο Υπηρεσιακό Συμβούλιο 
στο Υπουργείο Γεωργίας, αρμόδιο είναι το Υπηρεσιακό 
Συμβούλιο που ορίζεται με απόφαση του Υπουργού 
Γεωργίας. 

Σε περίπτωση που καθοιονδήποτε τρόπο παυσει η 
λειτουργία του Ο.Π.Ε.Κ.Ε.Π.Ε., δεν λύεται η σχέση 
εργασίας του ως ανωτέρω προσωπικού και το προσω¬ 
πικό αυτό μετατάσσεται, με απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Γεωργίας, που δημοσιεύεται στην Εφημερίδα της Κυ¬ 
βερνήσεως, στο Υπουργείο Γεωργίας, στις Περιφέρειες 
ή σπς Νομαρχιακές Αυτοδιοικήσεις και τοποθετείται σε 
υπηρεσίες του Ιδιου νομού όπου υπηρετούσε κατά το 
χρόνο της μετάταξής του. 

Η μετάταξη ενεργείται σε κενές θέσεις, ανάλογα με 
τά τυπικά προσόντα και με τα ίδιο καθεστώς στο οποίο 
οι μετατασσόμενοι τελούσαν πριν από τη μετάταξή 
τους στον Ο.Π.Ε.Κ.Ε.Π.Ε.. Αν δεν υπάρχουν κενές 
θέσεις, η μετάταξη ενεργείται σε προσωποπαγείς θέ¬ 
σεις, που συνιστώνται αυτοδικαίως με την πράξη της 
μετάταξης και καταργούνται όταν για οποιονδήποτε 
λόγο κενωθούν Ο χρόνος υπηρεσίας του μετατασσό¬ 
μενου προσωπικού μέχρι την ημερομηνία εμφάνισής του 
στη νέα ταυ θέση λογίζεται ως χρόνος πραγματικής 
υπηρεσίας στη νέα του υπηρεσία για άλες τις νόμιμες 
συνέπειες, καθώς και για κάθε μισθολογική και βαθμο¬ 
λογική εξέλιξη. 

Στο ως ανωτέρω προσωπικό που μετατάσσεται στον 
Ο.Π.Ε.Κ.Ε.Π.Ε. σύμφωνα με την παράγραφο 1 του άρ¬ 
θρου αυτού, καταβάλλονται συνολικές μηνιαίες αποδο¬ 
χές τουλάχιστον ίσες με τις καταβαλλόμενες κατά το 
χρόνο της μετάταξής του, μη συμπεριλαμβανομένων 
των τυχόν υπερωριών και επιδομάτων που σχετίζονται 
με τη φύση της εργασίας του ή προβλέπονται για την 
επιβράβευση της καλής απόδοσής του. 

Οι διατάξεις του α.ν. 513/1968 (ΦΕΚ 186 Α') "Περί 
καταβολής αποζημιώσεως εις τους εκ της υπηρεσίας 
αποχωρούντας λόγω συνταξιοδοτήσεως υπαλλήλους 
Ν.Π.Δ.Δ. αρμοδιότητας Υπουργείου Γεωργίας", όπως 
τροποποιήθηκε με το ν. 303/1976 (ΦΕΚ 94 Α'), έχουν 
ανάλογη εφαρμογή και στο μετατασσόμενο στον 
Ο.Π.Ε Κ.Ε.Π.Ε. προσωπικό, εφόσον δεν καλύπτεται από 
άλλο ταμείο ή λογαριασμό πρόνοιας." 

14. Στην παράγραφο 5 του άρθρου 24 προστίθενται 
περιπτώσεις δ' και ε' που έχουν ως ακολούθως; 

'δ) Κατά παρέκκλιση κάθε άλλης αντίθετης διάταξης, 
για τις ανάγκες σε προσωπικά του Ο.Π.Ε.Κ.Ε.Π.Ε., κατά 

την πρώτη τριετία από τη συγκρότηση σε οωμα του 
Διοικητικού Συμβουλίου, επιτρέπεται με απόφαση του 
Υπουργού Γεωργίας, μετά από πρόταση ίου Διοικητικού 
Συμβουλίου, η απόσπαση στον Ο Π.Ε.Κ.Ε.Π.Ε. υπαλλή¬ 
λων του Υπουργείου Γεωργίας ή Νομικών Προσώπων 
ιτου εποπτεύονται από αυτό. 

ε) Μέχρι την κατά την παράγραφο 1 του άρθρου 29 
κατάργηση των οργανικών μονάδων της ΓΕ.ΔΙ.Δ.Α.ΓΕ Π. 
και των Οργανισμών της παραγράφου 3 του άρθρου 
28 του νόμου αυτού μπορεί, με απόφαση του Υ πουργού 
Γεωργίας και του τυχόν συναρμόδιου Υπουργού και 
κατά παρέκκλιση κάθε άλλης αντίθετης διάταξης, οι 
μεταταγέντες υπάλληλοι της παραγράφου 1 του άρθρου 
αυτού να αποσπώνται στις υπηρεσίες στις οποίες α 
νήκαν πριν από τη μετάταξή τους για να καλύψουν τις 
ανάγκες λειτουργίας τους." 

15. Στην παράγραφο 1 του άρθρου 28 

α) Στο πρώτο εδάφιο, η φράση του τρίτου, τέταρτου 

και πέμπτου στίχου 'και έχει δημοσιευθεί . ο κατά 

το άρθρο 20 του ν 2503/1997 Οργανισμός αυτού - 
καταργείται. 

β) Το δεύτερο εδάφιο Τια την έναρξη των ελεγκτικών 
εργασιών .του Οργανισμού." αντικαθίσταται ως α¬ 

κολούθως: 

"Ειδικότερα η έναρξη των ελεγκτικών εργασιών του 
Ο.Π.Ε.Κ.Ε.Π.Ε , η κατά τις περιπτώσεις α και β' της 
επόμενης παραγράφου 2 του παρόντος άρθρου μετα¬ 
φορά στον εν λόγω Οργανισμό της άσκησης των αρ¬ 
μοδιοτήτων ελέγχου, καθώς και η κατάργηση των πρά¬ 
ξεων μεταβίβασης αρμοδιοτήτων σπς Νομαρχιακές Αυ¬ 
τοδιοικήσεις αντίστοιχα, μπορεί να ενεργηθούν, συνο¬ 
λικά η τμηματικά, με αποφάσεις του Υπουργού Γεωργίας, 
που εκδίδονται ύστερα από πρόταση του Διοικητικού 
Συμβουλίου του Ο.Π ΕΚ.Ε.Π.Ε. και δημοσιεύονται στην 
Εφημερίδα της Κυβερνήσεως." 

16 Η παράγραφος 3 του άρθρου 28 αντικαθίσταται 
ως ακολούθως: 

"3. Ο Οργανισμός Βάμβακος, ο Εθνικός Οργανισμός 
Καπνού και ο Οργανισμός Ελέγχου Ενισχύσεων Ελαιο- 
λάδου καταργούνται από την ημερομηνία που θα οριστεί 
με το προεδρικό διάταγμα της επόμενης παραγράφου. 
Μέχρι την κατάργηση των Οργανισμών αυτών, μετά 
από απόφαση του Διοικητικού Συμβουλίου του 
Ο.Π.Ε.Κ Ε.Π.Ε μπορεί να ανατίθεται με σύμβαση στους 
εν λόγω Οργανισμούς ή και σε τρίτα φυσικά ή νομικά 
πρόσωπα η εκτέλεση για λογαριασμό του Ο.Π.Ε.Κ.Ε.Π Ε 
έργων, υπηρεσιών ή άλλων δραστηριοτήτων για την 
εξυπηρέτηση του σκοπού του, τηρουμένων των διατά¬ 
ξεων της εθνικής και κοινοτικής νομοθεσίας." 

17. Στο τέλος της παραγράφου 4 του άρθρου 28 
προστίθενται νέα εδάφια, που έχουν ως ακολούθως: 

'Σε περίπτωση μεταβίβασης της κυριότητας της κι¬ 
νητής και ακίνητης περιουσίας και των πάσης φύσεως 
εμπράγματων δικαιωμάτων των καταργούμενων Οργα¬ 
νισμών στον Ο.ΓΙ.Ε Κ.Ε.Π.Ε., η μεταβίβασή τους απαλ¬ 
λάσσεται από κάθε φόρο, τέλος, τέλος χαρτοσήμου, 
εισφορά και γενικά από κάθε δικαίωμα υπέρ οποιοσδή¬ 
ποτε τρίτου, εκτός του Φόρου Προστιθέμενης Αξίας 
(Φ.Π.Α.), εφαρμσζομένων των διατάξεων του ν.1642/ 
1986 (ΦΕΚ 125 Α) όπως ισχύουν. Οι κατά τόπο αρμόδιοι 
υποθηκοφύλακες σημειώνουν, μετά απά αίτηση του 
Ο.Π.ΕΚ.Ε.Π.Ε., ατελώς στα οικεία βιβλία μεταγραφών, 
βαρών κ.λπ., κάθε εμπράγματη μεταβολή επί ακινήτων. 

Με το προεδρικό διάταγμα του πρώτου εδαφίου της 
παρούσας παραγράφου μεταφέρονται στο Υπουργείο 
Γεωργίας ή στο Εθνικό Ίδρυμα Αγροτικής Έρευνας 
(ΕΘΊ.ΑΓ Ε.) ή σε άλλο φορέα εποπτευόμενο από το 
Υπουργείο Γεοιργίας, τα Ινστιτούτα και Επιστημονικά ή 


Ερευνητικά Εργαστήρια του καταργούμενου Οργανισμού 
Βάμβακος και του Εθνικού Οργανισμού Καπνού. 

18. Σια άρθρα 14, 21, 22, 24, 23 διαγράφονται οι 
ακόλουθες λέξεις και φράσεις: 
α) Σιην παράγραφο 1 του άρθρου 14, η φράση του 

πρώτου και δεύτερου στίχου '.ο οποίος λειτουργεί 

χάριν του δημοσίου συμφέροντος.\ 

β) Στην περίπτωση θ' της παραγράφου 1 του άρθρου 
21, η λέξη μόνιμους" του τέταρτου στίχου, 
γ) Σπ]ν παράγραφο 6 του άρθρου 22, η φράση του 

δέκατου και ενδέκατου στίχου ".και της παραγράφου 

7 του άρθρου 94 του ν. 2127/1993 (ΦΕΚ 48 Α'). 

δ) Στην παράγραφο 1 του άρθρου 24, η φράση του 
έκτου και έβδομου στίχου του πρώτου εδαφίου ' ...Γά¬ 
λακτος (ΕΛ.Ο.Γ.).". 

ε) Στην τιαράγραφο 4 του άρθρου 28, οι λέξεις 

’.και γάλακτος.' του έκτου στίχου. 

19 Η παράγραφος 1 του άρθρου 29 αντικαθίσταται 
ως ακολούθως: 

■ I, Μετά την έναρξη λειτουργίας του Οργανισμού 
Πιστοποίησης Λογαριασμών (Ο.ΠΙ,ΛΟΓ ) και του Οργα¬ 
νισμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (Ο.Π.Ε.Κ Ε.Π.Ε.) κα- 
ταρνούνται η Γ ενική Διεύθυνση Διαχείρισης Αγορών 
Γεωργικών Προϊόντων (ΓΕ.ΔΙ.Δ.Α ΓΕ.Π.) του Υπουρ¬ 
γείου Γ εωργίας, καθώς και οι οργανικές της μονάδες 
που ασκούν τις αντίστοιχες αρμοδιότητες. Η κατάργηση 
αυτή, που μπορεί να γίνει και τμηματικά, ενεργείται με 
απόφαση του Υπουργού Γεωργίας που δημοσιεύεται 
οτην Εφημερίδα της Κυβερνήσεως, στην οπαία αναφέ- 
ρονται οι καταργούμενες οργανικές μονάδες της 
ΓΕ ΔΙ Δ ΑΤ Ε Π. και οι αντίστοιχες αρμοδιότητες των 
μονάδων αυτών, που θα ασκούνται σύμφωνα με το νόμο 
αυτόν από τους Οργανισμούς της παρούσας παραγρά¬ 
φου." 

20. Μετά πιν παράγραφο 3 του άρθρου 29 προστίθεται 
νέα παράγραφος 4, που έχει ως ακολούθως: 

"4 Με αποφάσεις του Υπουργού Γεωργίας, που δη¬ 
μοσιεύονται στην Εφημερίδα της Κυβερνήσεως, μπορεί 
να ρυθμίζονται θέματα εφαρμογής τοιν άρθρων 28 και 
29 του νόμου αυτού, καθώς και κάθε άλλη αναγκαία 
λεπτομέρεια." 

21. Κάθε διάταξη των άρθρων 13 μέχρι 29 του ν. 
2637/1998 που είναι ασυμβίβαστη με τη μορφή του 
Ο.Π.Ε.Κ.Ε.Π.Ε. ως Ν.Π.Ι.Δ. και με τις ρυθμίσεις των 
παραγράφων ί έως 20 του άρθρου αυτού καταργείται 

22. Η περίπτωση θ' της παραγράφου 2 του άρθρου 
53 αντικαθίσταται ως ακολούθως: 

'θ) Εναν (1) εκπρόσωπο της Αγροτικής Τράπεζας 
της Ελλάδος (Α Τ,Ε. Α.Ε.) με τον αναπληρωτή του *. 

Η παράγραφος 3 του άρθρου 53 συμπληρούται και 
αναδιατυπώνεται ως εξής: 

"3. Ο πρόεδρος και ο διευθύνων σύμβουλος ορίζονται 
από τον Υπουργό Γεωργίας, ο οποίος μπορεί να ορίζει 
και δημοσίους εν ενεργεία υπαλλήλους." 

22α. Οι προθεσμίες που ορίζονται στις διατάξεις των 
άρθρων 5 παράγραφος 2, 55 παράγραφος 1 και 56 
παράγραφος 1 του ν. 2637/1998, αρχίζουν από τη 
δημοσίευση του νόμου αυτού 
23 Μετά την παράγραφο 1 του άρθρου 60 προστίθεται 
νέα παράγραφος Ια, που έχει ως ακολούθως: 

"Ια. Σε περίπτωση έλλειψης υπαλλήλων της υποπε¬ 
ρίπτωσης αα ή της υποπερίπτωσης ββ’ της περίπτωσης 
β" της προηγούμενης παραγράφου ως μέλη της Δευ¬ 
τεροβάθμιας Επιτροπής Αναγνώρισης ορίζονται σε α¬ 
ντικατάσταση αυτών αντίστοιχα: 

α) Δύο (2) προϊστάμενοι υπηρεσιακών μονάδων γεωρ¬ 
γίας των Νομαρχιακών Αυτοδιοικήσεων ή Νομαρχιακών 

Διαμερισμάτων της οικείας Περιφέρειας, από τους ο¬ 
ποίους ο ένας ορίζεται πρόεδρος της επιτροπής και ο 
άλλος αναπληρωτής του, 

Προκειμένοί) για αναγνώριση ομάδων παραγωγών 
στον τομέα της αλιείας ως πρόεδρος της Επιτροπής 
με τον αναπληρωτή του ορίζονται προϊστάμενοι υπη¬ 
ρεσιών αλιείας των Νομαρχιακών Αυτοδιοικήσεων ή 
Νομαρχιακών Διαμερισμάτων της οικείας Περιφέρειας, 
και οε περίπτωση έλλειψης αναπληρωτή οπό την πα¬ 
ραπάνω υπηρεσία, ως αναπληρωτής του προέδρου ο¬ 
ρίζεται ο νόμιμος αναπληρωτής του στα κύρια καθήκοντα 

ΓΟΟ. 

Σε περίπτωση κωλύματος ή εξαιρέσεως του προέδρου 
κατ του αναπληρωτή του, ως πρόεδρος της επιτροπής 
με τον αναπληρωτή του ορίζονται προϊστάμενοι Διευ¬ 
θύνσεων Αλιείας της Κεντρικής Υπηρεσίας του Υπουρ¬ 
γείου Γεωργίας που προτείνονται από τον Υπουργό 
Γ εωργίας. 

β) Ενας (1) υπάλληλος με τον αναπληρωτή του 
υπηρεσιακών μονάδων γεωργίας των Νομαρχιακών Αυ¬ 
τοδιοικήσεων η Νομαρχιακών Διαμερισμάτων της οικείας 
Περιφέρειας αντίστοιχων κλάδων και βαθμών με τους 
προβλεπόμενους στην υποπερίπτωση ββ' της περίπτω¬ 
σης β' της παραγράφου 1 του παρόντος άρθρου. - . 

24. Στο τέλος της υποπερίπτωσης γγ - της περίπτωσης 
β' ιης παραγράφου 1 του άρθρου 60 τιροοτίθεται νέο 
εδάφιο, που έχει ως ακολούθως: 

Προκειμένου για αναγνώριση ομάδων παραγωγών 
στον τομέα της αλιείας ως τακτικό μέλος της επιτροπής 
με τον αναπληρωτή του ορίζονται υπάλληλοι του κλάδου 
Π" Ιχθυολόγων των υπηρεσιών αλιείας των Νομαρχια¬ 
κών Αυτοδιοικήσεων ή Νομαρχιακών Διαμερισμάτων της 
οικείας Περιφέρειας και εν ελλείψει αυτών ορίζοντα^ 
υπάλληλοι του κλάδου ΠΕ:4 Ιχθυολόγων Διευθύνσεων 
Αλ·είας της Κεντρικής Υπηρεσίας του Υπουργείου 
Γειυργίας που προτείνονται από τον Υ πουργό Γεωρ- 
γΐας.’ 

25. Στο τέλος του τελευταίου εδαφίου της υποπε¬ 
ρίπτωσης δδ' της περίπτωσης β της παραγράφου 1 
του άρθρου 60 προστίθεται νέο εδάφιο, που έχει ωο 
ακολούθως: 

’Σε περίπτωση έλλειψης υπαλλήλων της Διεύθυνσης 
Γεωργικής Ανάπτυξης της οικείας Περιφέρειας, ως 
γραμματέας της επιτροπής με τον αναπληρωτή του 
ορίζονται μόνιμο» υπάλληλοι Νομαρχιακών Αυτοδιοική¬ 
σεων ή Νομαρχιακών Διαμερισμάτων της οικείας Περι¬ 
φέρειας." 

26. Μεταξύ του τέταρτου και πέμπτου εδαφίου της 
παραγράφου 3 του άρθρου 60 προστίθεται νέο εδάφιο, 
που έχει ως ακολούθως: 

" Γης Δευτεροβάθμιας Επιτροπής Αναγνώρισης καθώς 
καί στην περίπτωση που η επιτροπή αυτή λειτουργεί 
ως Πρωτοβάθμια Επιτροπή Αναγνώρισης κατά την πα¬ 
ράγραφο 6 του παρόντος άρθρου, εξαιρούνται τα μέλη 
αυτής που προέρχονται από υπηρεσιακές μονάδες 
γεωργίας ή αλιείας των Νομαρχιακών Αυτοδιοικήσεων 
ή των Νομαρχιακών Διαμερισμάτων στην περιφέρεια 
των οποίων έχουν την έδρα τους οι κρινόμενες προς 
αναγνώριση ή ανάκληση αναγνώρισης ομάδες ή οργα¬ 
νώσεις παραγωγών. Στην περίπτωση της εξαίρεσης 
αυτής τα εξαιρούμενα τακτικά μέλη αντικαθίστανται από 
τους αναπληρωτές τους." 

27. Το δεύτερο εδάφιο ταυ άρθρου 66 Ειδικά η ισχύς 
του παρόντος νόμου - αντικαθίσταται ως ακολού¬ 
θως: 

"Ειδικά η ισχύς του άρθρου 50 αρχίζει δύο (2) μήνες 
με'ά τη δημοσίευση στην Εφημερίδα της Κυβερνήσεως 


των αποφάσεων που προβλέπονται στην παράγραφο I 
του άρθρου 56 του παρόντος νόμου." 

Άρθρο 5 

Τροποποίηση και συμπλήρωση διατάξεων 
του ν. 1564Μ985 (ΦΕΚ 164 Α 1 ) 

1. Το πρώτο εδάφιο της παρ 2 του άρθρου 6 του 
ν. 1564/1985 αντικαθίσταται ως ακολούθως: 

Ή εγγραφή ποικιλίας γίνεται με απόφαση του Υ¬ 
πουργού Γεωργίας, δημοσιευομένης στην Εφημερίδα 
της Κυβερνήσεως, που εκδίδεται ύστερα από γνώμη 
της Επιτροπής του άρθρου 20 και ισχύει για χρονικό 
διάστημα που ορίζεται στους τεχνικούς κανονισμούς 
της παραγράφου 3 του άρθρου αυτού, του χρόνου 
ισχύος της εγγραφής αρχομένου από την 1η Ιανουάριου 
ιου επομένου της εγγραφής έτους. - 

2. Το δεύτερο εδάφιο της παρ. 1 του άρθρου 7 του 
ν. 1564/1985. όπως τροποποιήθηκε με την παρ. 5 του 
άρθρου 2 του ν. 2040/1992 (ΦΕΚ 170 Α") αντικαθίσταται 
ως ακολούθως: 

'Διενεργείτπι. επίσης και από εποπτευόμενους από 
το Δημόσιο φορείς γεωργικού ενδιαφέροντος, καθώς 
και από κάθε άλλο φυσικό ή νομιχό πρόσωπο, στους 
οποίους ο Υπουργός Γεωργίας μπορεί, με απόφαση 
αυτού και του τυχόν συναρμόδιου Υπουργού, να ανα¬ 
θέσει τη διενέργεια, υπό την εποπτεία του, τον έλεγχο 
και την ευθύνη των αρμόδιων υπηρεσιών του, του 
ελέγχου και της πιστοποίησης πολλαπλασιαστικού υλι¬ 
κού ορισμένων ειδών Οι όροι ανάθεσης καθώς και κάθε 
άλλη αναγκαία λεπτομέρεια καθορίζονται με απόφαση 
του Υπουργού Γεωργίας. Οι αποφάσεις των προηγού¬ 
μενων εδαφίων δημοσιεύονται στην Εφημερίδα της Κυ¬ 
βερνήσεως. - 

Άρθρο 6 

Τροποποίηση διατάξεων του ν. 1565/1905 
(ΦΕΚ 164 Αή 

Η παρ. 1 του άρθρου 1 του ν. 1565/1985 αντικαθί¬ 
σταται ως εξής· 

"1 Για την εφαρμογή των διατάξεων του παρόντος 
νόμου, ως λιπάσματα θεωρούνται οι οργανικές και α¬ 
νόργανες ουσίες που με τη χρησιμοποίησή τους στις 
καλλιέργειες ενισχύουν την ανάπτυξη των φυτών, αυ¬ 
ξάνουν την παραγωγή και βελτιώνουν την ποιότητα 
των προϊόντων. Ειδικότερα για την εφαρμογή του νόμου 
αυτού οι ακόλουθοι όροι έχουν την έναντι αυτών ανα¬ 
γραφόμενη έννοια: 

Α. Κατηγορίες: 

α) Λιπάσματα: 

αα) Χημικά λιπάσματα: Είναι τα λιπάσματα τα οποία 
ανεξάρτητα από την κατάσταση και την περιεκτικότητά 
τους σε θρεπτικά στοιχεία παράγονται βιομηχανικά με 
φυσικοχημικές διεργασίες. 

ββ) Ανόργανα λιπάσματα: Είναι ανόργανες χημικές 
ενώσεις, που περιέχουν τουλάχιστον ένα από τα απα¬ 
ραίτητα θρεπτικά στοιχεία, τα οποία απαιτούνται για 
την κανονική ανάπτυξη των φυτών. 

γγ) Οργανικά λιπάσματα; Είναι προϊόντα βιολογικής 
ή και χημικής επεξεργασίας αυτούσιων υλικών φυτικής 
ή ζωικής προέλευσης που περιέχουν τα θρεπτικά στοι¬ 
χεία σε οργανική μορφή (ζωικής ή φυτικής προέλευσης) 
και η κύρια συμβολή τους στην ανάπτυξη των φυτών 
είναι η παροχή των στοιχείων αυτών. 

δδ) Οργανοχημικά - Οργανοανόργανα λιπάσματα: Εί¬ 
ναι προϊόντα βιομηχανικά παρασκευαζόμενα από ανά¬ 
μιξη οργανικών και ανόργανων λιπασμάτων, τα οποία 
αποδεδειγμένα συντελούν στη βελτίωση των φυσικό- 

χημικών ιδιοτήτων του εδάφους και στην ανάπτυξη των 
φυτών. 

εε) Χουμικά λιπάσματα: Είναι προϊόντα βιομηχανικής 
επεξεργασίας κυρίως λιγνιτών, λεοναρδίτου και τύρφης, 
εμπλουτισμένα με ανόργανα θρεπτικά στοιχεία στα ο¬ 
ποία εξασφαλίζεται σταθερή σύνθεση. 

β) Εδαφοβελτιωτικά ή εδαφοβοηθητικές ουσίες: Είναι 
ουσίες φυσικές ή συνθετικές ανόργανες ή οργανικές 
που δεν περιέχουν σημαντικές ποσότητες θρεπτικών 
συσταπχών και η χρήση τους συντελεί στη βελτίωση 
των φυσικό χημικών και βιολογικών ιδιοτήτων του εδά¬ 
φους, καθώς και στην αύξηση της αποτελεσματικότητας 
των λιπασμάτων ή της διαθεσιμότητας των θρεπτικών 
στοιχείων του εδάφους και δτακρίνονται ανάλογα με 
την προέλευσή τους σε: 

αα) Οργανικά βελτιωτικά: Κοπριές, τύρφεις, αστικά 
απόβλητα, κομπόστες και λοιπά συναφή προϊόντα. 

ββ) Ανόργανα βελτιωτικά: Ασβεστόλιθος, θείον, θειι- 
κός σίδηρος, περλίτης, ασβεστόλιθος και λοιπά συναφή 
προϊόντα. 

γ) Υποστρώματα καλλιεργειών {Εδαφομείγματα): Είναι 
προϊόντα που κατά κύριο λόγο χρησιμεύουν στη δη¬ 
μιουργία ενός μέσου ανάπτυξης των φυτών (ριζόστρω- 
μα) αντί του φυσικού εδάφους {ή συμπλήρωμα αυτού) 
με κατάλληλες φυσικοχημικές ιδιότητες που ευνοουν 
το φύτρωμα, τη ριζοβολία και τη γρήγορη ανάπτυξη 
των φυτών, όπως τύρφεις, φυτοχώματα, μείγματα με 
βάση την τύρφη, διογκωμένος περλίτης, άμμος, κοπριές, 
νεότεροι ορυκτοί άνθρακες και άλλα. 

δ) Ουσίες βοηθητικές της ανάπτυξης του φυτού: Είναι 
ουσίες που χωρίς να περιέχουν σημαντικές ποσότητες 
θρεπτικών συστατικών επιδρούν, κατά κύριο λόγο, ευ¬ 
νοϊκά στη φυσιολογία των φυτών. 

Στις κατηγορίες των περιπτώσεων α έως δ της 
παρούσας παραγράφου δεν περιλαμβάνονται τα από¬ 
βλητα, όπως απόνερα, ιλύς, περιττώματα και άλλα 
παρόμοια προϊόντα, εφόσον δεν έχουν υποστεί κατάλ¬ 
ληλη επεξεργασία και δεν έχουν εμπλουτισθεί με θρε¬ 
πτικά συστατικά. 

Β Κυκλοφορία λιπασμάτων: Ενας τύπος λιπάσματος 
επιτρέπεται να τίθεται σε κυκλοφορία, μόνο εφόσον 
ανταποκρίνεται στις προδιαγραφές των τύπων λιπα¬ 
σμάτων που φέρουν την ένδειξη "Λίπασμα Ε.Κ.' ή έχει 
εκδοθεί γι' αυτό άδεια κυκλοφορίας από το Υπουργείο 
Γεωργίας, σύμφωνα με τις διατάξεις του άρθρου 4 παρ. 
9 και II του ν. Ι565/19Β5, όπως ανπκαταστάθηκε με 
το άρθρο 2 του ν. 2326/1995 (ΦΕΚ 153 Α') και των 
διατάξεων των αποφάσεων των Υπουργών Οικονομικών 
και Γεωργίας που εκδίδονται σε εφαρμογή των διατά¬ 
ξεων αυτών. 

Γ. Αποθήκευση λιπασμάτων: Η αποθήκευση των λι¬ 
πασμάτων πρέπει να πραγματοποιείται σε χώρους με 
κατάλληλες συνθήκες, που να εξασφαλίζουν από τα 
καιρικά φαινόμενα (εξασφάλιση ποιότητας), να πληρούν 
τους όρους ασφαλείας, καθώς και τους αγροτοπερι- 
βαλλοντικούς, σύμφωνα με τα ισχύοντα κάθε φορά στο 
εθνικό και κοινοτικό δίκαιο," 

Άρθρο 7 

Τροποποίηση διατάξεων του ν. 2147/1952 
(ΦΕΚ 155 Α') 

1. Η παρ. 1 ταυ άρθρου 35 του ν. 2147/1952. όπως 
αντικαταστάθηκε με την παρ. 2 του άρθρου 3 του ν. 
2538/1997 (ΦΕΚ 242 Α'). αντικαθίσταται ως εξής: 

1. Οι παραβάτες του παρόντος νόμου και των σε 
εκτέλεση αυτού εκδιδόμενων προεδρικών διαταγμάτων 
και υπουργικών αποφάσεων τιμωρούνται με φυλάκιση 
τουλάχιστον έξι (6) μηνών και χρηματική ποινή πεντα- 


κοσίων χιλιάδων (500.000) δραχμών τουλάχιστον. 

2. Στο άρθρο 35α του ν. 2147/1952, που προστέθηκε 
με την παράγραφο 3 του άρθρου 3 του ν. 2538/1997, 
προστίθεται νέα παράγραφος 1. που έχει ως ακολούθως. 

Ί. Με προεδρικά διατάγματα, που εκδίδονται με 
πρόταση των Υπουργών Οικονομικών και Γεωργίας, 
μπορεί να καθορίζονται τέλη φυτοϋγειονομικών επιθεω¬ 
ρήσεων και ελέγχων, οι υπόχρεοι καταβολής των τελών 
ο χρόνος καταβολής, το ύψος των τελών και η αρμόδια 
αρχή είσπραξής τους. Με τα προεδρικά αυτά διατάγματα 
μπορεί να εξουσιοδοτείται ο Υπουργός Γεωργίας να 
ρυθμίζει με απόφασή του ειδικότερα θέματα μεταξύ των 
οποίων η αναπροσαρμογή του ύψους των τελών και η 
διαδικασία είσπραξής τους, θέματα τοπικού ενδιαφέρο¬ 
ντος, καθώς και τεχνικά και λεπτομερειακά θέματα των 
προεδρικών αυτών διαταγμάτων." 

3. Η παράγραφος 1 του ως άνω άρθρου 35ο του ν 
2147/1952 αναριθμείται σε παράγραφο 2 και το πρώτο 
εδάφιο αυτής αντικαθίσταται ως εξής: 

"2. Τα τέλη των φυτοϋγειονομικών επιθεωρήσεων και 
ελέγχων που καθορίζονται σύμφωνα με την παράγραφο 
ΐ του παρόντος άρθρου αποτελούν." 

Άρθρο 8 

Τροποποίηση διατάξεων του ν. 721/1977 
(ΦΕΚ 298 Α’) 

1. Στο τέλος της παρ. 1 του άρθρου 13 του ν. 
721/1977, όπως αυτό αντικαταστάθηκε με την παρ 3 
του άρθρου 1 του ν. 2538/1997 (ΦΕΚ 242 Α'), προστί¬ 
θεται νέο εδάφιο, το κείμενο του οποίου έχει ως εξής 

"Κατ' εξαίρεση, υπό τις προϋποθέσεις του προηγού ¬ 
μενου εδαφίου, επιτρέπεται η διαφήμιση των προϊόντων 
που χρησιμοποιούνται για τους σκοπούς της περίπτω¬ 
σης 1) του άρθρου 30 του παρόντος νόμου και από 
άλα τα Μέσα Μαζικής Ενημέρωσης (Μ.Μ.Ε.).' 

2. Η περίπτωση ιζ' του άρθρου 14 του ν. 721/1977 
αντικαθίσταται ως εξής: 

Ίζ) Τα επιτρεπόμενα όρια υπολειμμάτων φυτοπρο- 
στατευτικών προϊόντων στα προς κατανάλωση ή εξα¬ 
γωγή προοριζόμενα προϊόντα φυτικής και ζωικής προέ¬ 
λευσης." 

3. Μετά την περίπτωση κε του άρθρου 14 του ν. 
721/1977. που προστέθηκε με την πυρ. 4 του άρθρου 
1 του ν. 2538/1997, προστίθεται νέα περίπτωση κστ , 
το κείμενο της οποίας έχει ως εξής: 

"κστ) Η καταχώριση των δραστικών ουσιών στον 
πίνακα των εγκεκριμένων δρασηχών ουσιών φυτοπρο - 
στατευτικών προϊόντων, οι πληροφορίες που πρέπει 
να περιέχονται στο φάκελο που υποβάλλεται για να 
καταχωρηθεί μία δραστική ουσία οτον πίνακα των ε¬ 
γκεκριμένων δραστικών ουσιών, οι πληροφορίες που 
πρέπει να περιέχονται στο φάκελο για να εγκριθεί ένα 
φυτοπροστατευτικό προϊόν, οι φράσεις Η, φράσεις κιν¬ 
δύνου που φέρουν οι συσκευασίες των φυτοπροστσ- 
τευπκών προϊόντων, οι φράσεις 3, φράσεις για τον 
ασφαλή χειρισμό των φυτοπροστατευιτκών προϊόντων, 
οι ενιαίες αρχές για την αξιολόγηση και την έγκριση 
φυτοπροστστευτικών προϊόντων και οι προϋποθέσεις 
που πρέπει να πληρούν τα κέντρα ή ιδρύματα που 
διεξάγουν δοκιμές φυτοπροοτατευτικών προϊόντων." 

4. Στο άρθρο 27 του ν. 721/1977, όπως ανπκατα¬ 
στάθηκε με την παρ. 6 του άρθρου 1 του ν. 2538/1997, 
προστίθεται παρ. 4. τσ κείμενο της οποίος έχει ως 

εξής: 

"4. Με απόφαση των Υπουργών Οικονομικών και Γεωρ¬ 
γίας καθορίζεται η αμοιβή: 

α) Των μελών, εισηγητών χσι γραμματέων του Λνώ- 

ιατου Συμβουλίου Γεωργικών Φαρμάκων (Α.ΣΥ ΓΈ Φ.) 

β) Των εμπειρογνωμόνων και των υπηρεσιακών πα¬ 
ραγόντων που μετέχουν στην αξιολόγηση φυτοπρο- 
στατευτικών προϊόντων, όταν η Ελλάδα αναλαμβάνει 
τέτοια καθήκοντα ως εισηγήτρια χώρα ή όταν τους 
ανατίθεται εισήγηση επί γενικού ή ειδικού θέματος σε 
κοινοτικό επίπεδο ή γενικότερα, όταν αναλαμβάνουν 
ως εισηγητές επί παντός θέματος αρμοδιότητας ελέγ¬ 
χου και έγκρισης κυκλοφορίας φυΐοπροστατευτικώ' 
προϊόντων." 

Άρθρο 9 

Ρύθμιση θεμάτων αλιείας 

1. Στους παραβάτες των διατάξεων των διαταγμάτων 
που εκδίδονται σύμφωνα με την παρ, 4 του άρθρου 10 
του ν.δ 420/1970 (ΦΕΚ 27 Λ ), όπως αντικαταστάθηκε 
με την παρ. 2 του άρθρου 3 του ν. 1740/1987 (ΦΕΚ 
221 Α'), επιβάλλεται πρόστιμο από εκατό χιλιάδετ 
(100.000) μέχρι πεντακόσιες χιλιάδες (500 000) δραχ¬ 
μές, σύμφωνα με τη διαδικασία που, κατά περίπτωση, 
ορίζεται στο άρθρο 11 του ν.δ. 420/1970, όπως αντν 
καταστάθηκε με την παρ. 2 του άρθρου 9 του ν 
2040/1992 (ΦΕΚ 70 Α), και στις παραγράφους 4, 5 και 
6 του άρθρου 57ε του ν.δ. 136/1946 (ΦΕΚ 298 Α ) Περ 
Αγορανομικού Κώδικος , που προστέθηκαν με το ν 
1732/1987 (ΦΕΚ 164 Α'). 

Τα ποσά των προστίμων του προηγούμενου εδαφίου 
μπορεί να αναπροσαρμόζονται με κοινή απόφαση των 
Υπουργών Ανάπτυξης και Γεωργίας, που δημοσιεύεται 
στην Εφημερίδα της Κυβερνήσεως. 

Γ ια τα πρόστιμα της παρούσας παραγράφου που 
επιβάλλονται με τη διαδικασία που ορίζεται στο άρθρο 
11 του ν.δ. 420/1970, όπως αντικαταστάθηκε με την 
παρ 2 του άρθρου 9 του ν. 2040/1992, ισχύουν οι 
διατάξεις του άρθρου 49 του ν. 2538/1997 

2. Με αποφάσεις του Υπουργού Γεωργίας, που εκ- 
δίδονται ύστερα απδ γνώμη του Συμβουλίου Αλιείας και 
δημοσιεύονται στην Εφημερίδα της Κυβερνήσεως. ρυθ¬ 
μίζονται θέματα εφαρμογής κοινοτικών κανονισμών α¬ 
λιείας. 

Οι παραβάτες των διατάξεων των αποφάσεων που 
εκδίδονται σύμφωνα με την παρούπα παράγραφο, η 
μωρούνται με τις διοικητικές ποινές που προβλέπει το 
άρθρο 11 του ν.δ 420/1970 (ΦΕΚ 27 Α'). όπως αντί 
καταστάθηκε με την παρ. 3 του άρθρου 3 του ν. 
1740/1987 (ΦΕΚ 221 Α ) και την παρ. 2 του άρθρου 9 
του ν. 2040/1992 (ΦΕΚ 70 Α'). 

3. Για την εγκατάσταση οποιοσδήποτε μονάδας με¬ 
ταποίησης. κονσερβοποίησης, παρασκευής, τυποποίη 
σης, συσκευασίας και καθαρισμού, καθώς και επεξερ¬ 
γασίας γενικά αλιευτικών προϊόντων απαιτείται έγκριση 
σκοπιμότητας π)ς ίδρυσής της. Η απαιτούμενη έγκριση 
σκοπιμότητας χορηγείται από την αρμόδια Διεύθυνση 
του Υπουργείου Γεωργίας, χωρίς να θίγονται οι υπο¬ 
βλεπόμενες από τη νομοθεσία άδειες εγκατάστασης 
και λειτουργίας τους. Με την έγκριση αυτήν καθορίζο · 
νται και οι προϋποθέσεις τις οποίες οφείλουν να πλη¬ 
ρούν οι μονάδες αυτές. 

4. Επίσπευση πλειστηριασμού ή κάθε μορφής εκκα ¬ 
θάριση επένδυσης του τομέα αλιείας, που έχει υπαχθεί 
στις διατάξεις διαρθρωτικών κοινοτικών κανονισμών ή 
κανονισμών παρέμβασης, πριν από τη συμπλήρωση της 
δεκαετίας ή του ελάχιστου χρόνου από την ολοκλήρωση 
της επένδυσης ή οποτεδήποτε πριν από την ολοκλή» 
ρωσή της, είναι άκυρη, αν η σχετική πράξη κατάσχεσης 
και το πρόγραμμα πΛειατηριοσμού ή η πράξη διορισμού 


εκκαθαριστή δεν έχουν κοινοποιηθεί μέαα σε είκοσι 
(20) ημέρες απο τη σύνταξη τους στην αρμόδια υπηρεσία 
αλιείας της Νομαρχιακής Αυτοδιοίκησης και στην αντί - 
στοιχη Κεντρική Υπηρεσία του Υπουργείου Γεωργίας 

Άρθρο 10 

Παροχή υπηρεσιών γεωπόνων και 
λοιπών υπαλλήλων 

1 Οι γεωπόνοι του Υπουργείου Γεωργίας που υπη¬ 
ρετούν στην Κεντρική και στις Περιφερειακές Υπηρε¬ 
σίες, καθώς και οι γεωπόνοι που υπηρετούν στις Νο¬ 
μαρχιακές Αυτοδιοικήσεις και ασχολούνται με τους ζωο- 
τεχνικούς ελέγχους, τους ελέγχους ζωοτροφών, τους 
ποιοτικούς και φυτοϋγειονομικούς ελέγχους των γεωρ¬ 
γικών προϊόντων και τροφίμων, τους ελέγχους για την 
πιστοποίηση του πολλαπλασιαστικού υλικού των καλ¬ 
λιεργούμενων φυτικών ειδών, τους ελέγχους για τον 
προσδιορισμό των συντελεστών παραγωγής των ομοιο - 
γενών ελαιοκομικών ζωνών και με το πρόγραμμα δα- 
κοκτονίας, καθώς και οι γεωπόνοι και οι υπάλληλοι 
άλλων κλάδων που υπηρετούν στις παραπάνω υπηρε¬ 
σίες και στο Εθνικό ίδρυμα Αγροτικής Ερευνας 
ΕΘ.Ι.ΑΓ.Ε.) και ασχολούνται σε εθνικά προγράμματα ή 
προγράμματα της Ευρωπαϊκής Ένωσης (Ε Ε.) ιιπο- 
χρεούνται να παρέχουν τις υπηρεσίες τους και πέραν 
"·όπ κανονικού ωραρίου ή τις Κυριακές και ημέρες αργίας, 
εφόσον ιούτσ επιβάλλεται από υπηρεσιακές ανάγκες 

2 Οι διατάξεις του παρόντος άρθρου ισχύουν από 
1.1 1998. 

Άρθρο 11 
Αποσπάσεις 

1. Το προσωπικό του Υπουργείου Γεωργίας, που κατά 
τη δημοσίευση του ν. 2503/1997 (ΦΕΚ 107 Α ) στην 
Εφημερίδα της Κυβερνήσεως, προσέφερε υπηρεσίες με 
απόσπαση στο Εθνικό Ιδρυμα Αγροτικής Ερευνας 
(ΕΘ.Ι.ΑΓ.Ε.), κατά παρέκκλιση των κείμενων διατάξεων 
οις προς το χρόνο της απόσπασης ή με εντολή της 
Διοίκησης, το οποίο είχε τοποθετηθεί σε υπηρεσίες του 
Υπουργείου Γεωργίας, οι οποίες καταργήθηκαν με την 
παράγραφο 2 του άρθρου 115 του π.δ. 30/1996 (ΦΕΚ 
21 Α) και την παράγραφο 1 του άρθρου 2 του ν. 
2503/1997 ή εξαιρέθηκαν της καταργήσεως με την 
παράγραφο 6 του άρθρου 1 του ν. 2503/1997 εξακο¬ 
λουθεί να προσφέρει τις υπηρεσίες του στο ΕΘ.Ι.ΑΓ.Ε., 
ως αποσπασμένο προσωπικό του Υπουργείου Γεωργίας 
όσον αφορά το προσωπικό των καταργούμενων και μη 
καταργούμενων υπηρεσιών του Υπουργείου Γεώργιος 
των παραγράφων 2 και 6 του άρθρου Ί5 του π δ 
30/1996 και π^ς παραγράφου 6 του άρθρου 1 του ν. 
2503/1997 ή ως αποσπασμένο προσωπικό της οικείας 
Περιφέρειας όσον αφορά το προσωπικό των καταρ¬ 
γούμενων υπηρεσιών του ίδιου Υπουργείου της παρα¬ 
γράφου 1 του άρθρου 2 και της παραγράφου 4 του 
άρθρου 3 του ν. 2503/1997, κατά παρέκκλιση των 
κείμενων διατάξεων ως προς το χρόνο της απόσπασης. 

2 Η ανάκληση των αποσπάσεων του προσωπικού 
της προηγούμενης παραγράφου στο ΕΘ.Ι.ΑΓ.Ε. για την 
επιστροφή αυτού στην οργονική του θέση επιτρέπεται 
μόνο ύστερα από αίτηση του ενδιαφερομένου. Η ανά¬ 
κληση ενεργε(ται με απόφαση του Υπουργού Γεωργίας 
για το προσωπικό του Υπουργείου αυτού ή του Υπουρ¬ 
γού Γ εωργίας και του Γενικού Γραμματέα της οικείας 
Περιφέρειας για το προσωπικό της Περιφέρειας κατά 
πς στην προηγούμενη παράγραφο διακρίσεις. 

Άρθρο 12 

Λειτουργία Εργαστηρίων Ελέγχου Ποιότητας 
Γάλακτος και Γαλακτοκομικών Προϊόντων 

1 Με απόφαση, που μπορεί να ανακληθεί οποτεδή¬ 
ποτε, του Υπουργού Γεωργίας, που δημοσιεύεται στην 
Εφημερίδα της Κυβερνήσεως, μπορεί να ανατίθεται στον 
Ελληνικό Οργανισμό Γάλακτος (ΕΛ.Ο.Γ.) η λειτουργία 
των Εργαστηρίων Ελέγχου Ποιότητας Γάλακτος και 
Γαλακτοκομικών Προϊόντων της παραγράφου θ του 
άρθρου 94 του ν. 2127/1993 (ΦΕΚ 48 Α'), που προ¬ 
στέθηκε με την παράγραφο 8 του άρθρου 3 του ν. 
2332/1995 (ΦΕΚ 181 Α'), για τη διενέργεια ελέγχων 
της ποιότητας του γάλακτος και των γαλακτοκομικών 
προϊόντων μέχρι να δημοσιευθεί στην Εφημερίδα της 
Κυβερνήσεως το προεδρικό διάταγμα του δεύτερου 
εδαφίου της αναφερόμενης παραγράφου 8 του άρθρου 
94 του ν. 2127/1993. Με την ίδια απόφαση καθορίζεται 
η έδρα και η περιοχή αρμοδιότητας κάθε εργαστηρίου, 
η κατά χρήση παραχώρηση στον ΕΛ.Ο.Γ κάθε απαραί¬ 
τητου μέσου για ιη λειτουργία των εργαστηρίων, τα 
όργανα και η διαδικασία παράδοσης και παραλαβής των 
μέσων αυτών, καθώς και κάθε άλλη λεπτομέρεια που 
κρίνεται αναγκαία για τη λειτουργία των εργαστηρίων. 
Με όμοια απόφαση, που εκδίδεται μετά τη δημοσίευση 
του αναφερόμενου προεδρικού διατάγματος, τα μέσα 
που παραχωρήθηκαν στον ΕΛ.Ο.Γ. για τη λειτουργία 
των εργαστηρίων, επανέρχονται στο Υπουργείο Γεωρ ¬ 
γίας. 

2. Με την απόφαση του πρώτου εδαφίου της προη¬ 
γούμενης παραγράφου, καθορίζεται και το είδος των 
αναλύσεων, δοκιμών και εξετάσεων, ο τρόπος κατοχύ¬ 
ρωσης των αποτελεσμάτων αυτών μέσω εφαρμογής 
της ορθής εργαστηριακής πρακτικής του Οργανισμού 
Οικονομικής Συνεργασίας και Ανάπτυξης (Ο.Ι..Ρ) ή της 
εφαρμογής του πρότυπου ΕΝ 45001. 

Η εποπτεία και ο έλεγχος της κατά το παρόν άρθρο 
λειτουργίας των εργαστηρίων από τον ΕΛ.Ο.Γ ανήκει 
στον Υπουργό Γεωργίας και ασκείται από τη Γενική 
Διεύθυνση Ζωικής Παραγωγής. 

Άρθρο 13 

Ρύθμιση συμβατικών υποχρεώσεων Ελληνικού 
Δημοσίου προς την Α.Τ.Ε. Α.Ε. 

1. Το Ελληνικό Δημόσιο αναλαμβάνει να ρυθμίσει τις 
συμβατικές υποχρεώσεις του προς την Αγροτική Τρά¬ 
πεζα της Ελλάδος (Α.Τ.Ε. Α.Ε.), για το χρονικό διάστημα 
από 1.1.1994 μέχρι 31.12.1998, ύψους ενός δισεκατομ¬ 
μυρίου διακοσίων πενήντα δύο εκατομμυρίων 
(1.252.000.000) δραχμών, που αφορούν προμήθεια αυ¬ 
τής από την παροχή εργασιών της, σύμφωνα με πς 
διατάξεις της περίπτωσης α της παραγράφου 3 και του 
εδαφίου δδ' της περίπτωσης β' της παραγράφου 8 του 
άρθρου 22 του ν 2040/1992 (ΦΕΚ 70 Α'), ως φορέα 
εφαρμογής του Καν. (ΕΟΚ) 1096/1988 του Συμβουλίου 
της 25.4.1983 "σχετικά με την καθιέρωση κοινοτικού 
καθεστώτος για την ενθάρρυνση της παύσης της γεωρ¬ 
γικής δραστηριότητας" (ΕΕ 1110). 

Στο παραπάνω ποσό συμψηφίζεται και το ποσό που 
τυχόν χορηγήθηκε στην Α.Τ.Ε. Α.Ε ως προμήθεια για 
την παροχή των εργασιών της για το ως άνω χρονικό 
διάστημα. 

2. Η ρύθμιση των υποχρεώσεων της προηγούμενης 
παραγράφου θα πραγματοποιηθεί με έκδοση από το 
Ελληνικό Δημόσιο ειδικού ισόποσου ομολογιακού δα¬ 
νείου (άρθρα 31 κα 32 του ν. 1914/1990), οι ομολογίες 


του οποίου θα διατεθούν στην Α.Τ Ε. Α.Ε.. Με απόφαση 
του Υπουργού Οικονομικών θα καθοριστούν οι όροι 
έκδοσης, καθώς και κάθε σχετική λεπτομέρεια του 
ανωτέρω ομολογιακού δανείου. 

Άρθρο 14 

Μεταβίβαση περιουσίας 

1. Με κοινή απόφαση των Υπουργών Εσωτερικών. 
Δημόσιας Διοίκησης κοι Αποκέντρωσης και Γεωργίας 
μεταβιβάζεται κατά κυριότητα, νομή και κατοχή στο 
Δημόσιο, η κινητή και ακίνητη περιουσία των καταρ- 
γούμενων με το άρθρο 2 του ν. 2503/1997 (ΦΕΚ 107 Α) 
υπηρεσιών του Υπουργείου Γεωργίας, που κατά κυριό¬ 
τητα ανήκει στο Κεντρικό Ταμείο Γεωργίας, Κτηνοτρο¬ 
φίας και Δασών (Κ.Τ.Γ.Κ. και Δασών). Με την ίδια 
απόφαση καθορίζονται τα όργανα παράδοσης και πα¬ 
ραλαβής της περιουσίας που μεταβιβάζεται, ο τύπος 
και το περιεχόμενο του σχετικού πρωτοκόλλου, οι 
ειδικότεροι όροι και προϋποθέσεις της μεταβίβασης και 
κάθε αναγκαία λεπτομέρεια. Η κατά κυριότητα μεταβί¬ 
βαση της ακίνητης περιουσίας απαλλάσσεται από κάθε 
φόρο ή τέλος, εκτός του Φόρου Προστιθέμενης Αξίας 
(ΦΠΑ) όπου εφαρμόζονται οι διατάξεις του ν. 1642/1986 
(ΦΕΚ 125 Α' ), όπως ισχύουν. Η μεταγραφή ενεργείται 
με μέριμνα του Γενικού Γραμματέα της οικείας Περι¬ 
φέρειας με βάση την παραπάνω απόφαση, η οποία 
εφόσον συνοδεύεται από το πρωτόκολλο παράδοσης 
και παραλαβής αποτελεί τίτλο μεταγραπτέο. 

2. Με κοινή απόφαση των Υπουργών Οικονομικών 
και Γεωργίας μπορεί να παραχωρούνται κατά χρήση ή 
να μεταβιβάζονται κατά πλήρη κυριότητα στο Δημόσιο 
κινητά ή ακίνητα περιουσιακά στοιχεία που ανήκουν σε 
νομικά πρόσωπα επσπτείας Υπουργείου Γεωργίας, ύ¬ 
στερα από απόφαση του συλλογικού οργάνου διοίκησης 
του οικείου νομικού προσώπου Κατά τα λοιπά εφαρ¬ 
μόζονται ανάλογα οι διατάξεις του δεύτερου, τρίτου 
και τέταρτου εδαφίου της προηγούμενης παραγράφου 

3. Με απόφαση του Γενικού Γραμματέα της οικείας 
Περιφέρειας είναι δυνατή η παραχώρηση της χρήσης 
ή η μεταβίβαση της κυριότητας κινητών περιουσιακών 
στοιχείων που ανήκουν στο Δημόσιο και διαχειρίζονταν 
από το Υπουργείο Γεωργίας σε Οργανισμούς Τοπικής 
Αυτοδιοίκησης α" και β' βαθμού καθώς και σε νομικά 
πρόσωπα δημοσίου δικαίου. 

4. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών 
και Γεωργίας ρυθμίζονται διαχειριστικά θέματα του 
Κ.Τ.Γ.Κ και Δασών με πς οικείες Περιφέρειες, εφόσον 
δεν αναφέρονται ρητά στο παρόν άρθρο. 

5 Μετά το εδάφιο (6) της περίπτωσης α' της παρ. 
1 του άρθρου 82 του π.δ. 30/1996 (ΦΕΚ 21 Α') προ¬ 
στίθεται νέο εδάφιο (7), που έχει ως ακολούθως: 

"(7) Οι κάθε φύσεως επιχορηγήσεις που προέρχονται 
από το Κ.Τ.Γ.Κ και Δασών για την υλοποίηση των 
αγροτικών προγραμμάτων". 

Άρθρο 15 

Συμπλήρωση διατάξεων του ν. 248/1914 
(ΦΕΚ 110 Α’) 

1. Στις διατάξεις του άρθρου 20β του ν. 248/1914, 
που προστέθηκε με την παράγραφο 1 του άρθρου 13 
του ν. 2538/1997 (ΦΕΚ 242 Α), υπάγονται και οι 
υπάλληλοι των κλάδων ΔΕΙ Γεωργικός και Κτηνοτρο- 
φικός, ΔΕ3 Τεχνητών Σπερματεγχυτών - Επιζωοπών 
και Πειραματόζωων, ΥΕ4 Φυλάκων - Νυκτοφυλάκων και 
ΥΕ5 Βοηθητικού Προσωπικού, που υπηρετούν στα Κέ- 

ντρα Κ τηνιατρικών Ιδρυμάτων Αθηνών και Θεσσαλονίκης 
και στα υπαγόμενα σε αυιά Ινστιτούτα και ασχολούνται 
με σταβλικές εργασίες ή τη φύλαξη των εκτρεφόμενων 
στις υπηρεσιακές αυτές μονάδες ζώων. 

2. Οι διατάζεις της προηγούμενης παραγράφου ι¬ 
σχύουν από π) δημοσίευση του ν. 2538/1997 στην 
Εφημερίδα της Κυβερνήσεως. 

3. Στον πρώτο στίχο της παραγράφου 1 της περί¬ 
πτωσης β' ποινικές κυρώσεις του άρθρου 23 του ν 
248/1914, που αντικατασ ιάθηκε με την παράγραφο 2 
του άρθρου 13 του ν. 2538/1997, μετά τις λέξεις του 
παρόντος νόμου" προστίθεται η φράση ' και των σε 
εκτέλεση αυτού εκδιδομένων προεδρικών διαταγμάτων 
και υπουργικών αποφάσεων/ 

Άρθρο 16 

Τροποποίηση και συμπλήρωση διατάξεων 
του ν. 2332/1995 {ΦΕΚ 181 Α) 

1. Η παρ 3 του άρθρου 5 του ν. 2332/1995 αντικα¬ 
θίσταται ως εξής: 

'3. Με κοινές αποφάσεις των Υπουργών Οικονομικών 
και Γεωργίας καθορίζονται είτε σε συμμόρφωση ή ε¬ 
κτέλεση πράξεων οργάνων της Ευρωπαϊκής Ενωσης 
είτε όχι τέλη για τη διενέργεια υγειονομικών κτηνια¬ 
τρικών επιθεωρήσεων και ελέγχων, το ύψος αυτών των 
τελών, οι υπόχρεοι καταβολής τους, η αρμόδια για την 
είσπραξή τους αρχή, οι σκοποί για τους οποίους δια¬ 
τίθενται ως και οι δικαιούχοι, η αναπροσαρμογή τους, 
Π διαδικασία είσπραξης και διαχείρισής τους, καθώς και 
κάθε άλλο θέμα ή λεπτομέρεια για την εφαρμογή της 
παρούσας παραγράφου. 

Απαγορεύεται η επιβολή κάθε άλλου τέλους ή επι¬ 
βάρυνσης. άμεσης ή έμμεσης, πλην των τελών που 
προβλέπονται στο πρώτο εδάφιο, για τους ίδιους σκο¬ 
πούς." 

2. Από την έναρξη ισχύος του παρόντος άρθρου 
καταργείτε» κάθε άλλη διάταξη που ρυθμίζει κατά δια¬ 
φορετικό -τρόπο το ίδιο αντικείμενο. 

Άρθρο 17 

Τέλη γιο την εγγραφή και ανανέωση στο 

’’ Μητρώο εμπόρων νωπών οπωροκηπειιτικών” 

Για την εγγραφή και την ανανέωση της εγγραφής 
στο "Μητρώο εμπόρων νωπών οπωροκηπευτικών" επι¬ 
βάλλεται τέλος, που καταβάλλεται από τον ενδιαφε¬ 
ρόμενο υπέρ του Κεντρικού Ταμείου Γεωργίας, Κτηνο¬ 
τροφίας και Δασών και διατίθεται αποκλειστικά για ε ¬ 
λέγχους που διενεργούντσι σε νωπά οπωροκηπευτικά, 
καθώς και για την κάλυψη του κόστους τήρησης, κα¬ 
τάρτισης και ελέγχου του μητρώου. Το ύψος του τέλους, 
σ τρόπος κσι η διαδικασία καταβολής κα» είσπραξης 
αυτού, καθώς και κάθε άλλη αναγκαία λεπτομέρεια 
καθορίζονται με απόφαση του Υπουργού Γεωργίας, που 
δημοσιεύεται στην Εφημερίδα της Κυβερνήσεως Με 
όμοια απόφαση το τέλος μπορεί να αναπροσαρμόζεται 
Η πρώΐή αναπροσαρμογή δεν μπορεί να πραγματο¬ 
ποιηθεί πριν πσρέλθει διετία από τη δημοσίευση του 
παρόντος νόμου. 

Άρθρο 18 

Τροποποίηση διατάξεων του ν. 2242/1994 
(ΦΕΚ 162 Α 1 ) 

Η παρ. 2 του άρθρου 6 του ν. 2242/1994 αντικαθί¬ 
σταται ως εξής: 

"2. Μετά το δεύτερο εδάφιο της παραγράφου 6 του 


άρθρου 4 ιου ν. 1650/1986 (ΦΕΚ 160 Α), προστίθενται 
τα εξής: 

"Σε κάθε άλλη περίπτωση, η απαιτουμενη με βάση 
τις διατάξεις του παρόντος νόμου προέγκριση χωρο- 
θέπισης πρέπει να εναρμονίζεται με τις γενικές και τις 
ειδικές κατευθύνσεις της χωροταξικής πολιτικής που 
προκύπτουν από τυχόν εγκεκριμένα χωροταξικά σχέδια 
και προγράμματα, καθώς και με τις χρήσεις και τις 
λειτουργίες της ευρύτερης περιοχής που προβλέπονται 
από τα εγκεκριμένα ρυθμιατικά και πολεοδομικά σχέδια 
ή άλλα σχέδια χρήσεων γης. 

Σε περίπτωση που δεν έχουν εγκριθει τέτοια σχέδια 
και προγράμματα και μέχρι της εγκρϊσεως αυτών, η 
προέγκριση χωροθέτησης γίνεται μετά από συνεκτίμηση 
στοιχείων χωροταξικού σχεδιασμού της ευρύτερης πε¬ 
ριοχής και ιδίως της συμβατότητας της αιτούμενης 
εγκατάστασης με άλλες υφιστάμενες ή προγραμματι - 
ζόμενες χρήσεις και λειτουργίες, της προστασίας των 
ανανεώσιμων ή μη φυσικών πόρων, των κατευθύνσεων 
των περιφερειακών και τομεακών αναπτυξιακών προ¬ 
γραμμάτων και της ανάγκης προστασίας της απασχό¬ 
λησης, ούτως ώστε να τεκμηριώνεται η καταλληλότητα 
του τόπου εγκατάστασης της αιτούμενης δραστηριό¬ 
τητας και να διασφαλίζεται η βιώσιμη ανάπτυξη Π)ς 
ευρύτερης περιοχής." 

Άρθρο 19 

Τροποποίηση του ν. 2647/1998 (ΦΕΚ 237 Α) 

Το εδάφιο δ Εγκαταστάσεων υδατοκαλλιεργειών ... 

. μέχρι 2.000 000 ατόμων ετησίως" της περίπτωσης 

17 της παραγράφου 2 ταυ άρθρου 1 του ν. 2647/1998 
ανπκαθίσταται ως ακολούθως: 

"δ. Εγκαταστάσεων υδατοκαλλιεργειών ως εξής: 
δα) εγκαταστάσεις εκτροφής θαλασσινών ψαριών σε 
πλωτούς κλωβούς δυναμικότητας έως και 200 τόννων 
ετησίως καθώς και χερσαίες εγκαταστάσεις υποστήριξής 
τους, 

δβ) εγκαταστάσεις εκτροφής υδρόβιων οργανισμών 
{αλμυρού, υφάλμυρου και γλυκού νερού} σε χερσαίες 
εγκαταστάσεις δυναμικότητας έως και 60 τόννων ετη¬ 
σίως και εγκαταστάσεις υποστήριξης τους, 
δγ) εγκαταστάσεις εκτροφής ψαριών σε πλωτούς 
κλωβούς σε λίμνες, δυναμικότητας έως και 60 τόννων 
ετησίως. καθώς και χερσαίες εγκαταστάσεις υποστήρι¬ 
ξής τους, 

δδ) εγκαταστάσεις εκτροφής υδρόβιων οργανισμών 
σε κλειστό κύκλωμα κυκλοφορίας νερού σε χερσαίες 
εγκαταστάσεις δυναμικότητας έως και 200 τόννων ε¬ 
τησίως, καθώς και εγκαταστάσεις υποστήριξής τους, 
δε) εγκαταστάσεις εκτροφής αμφίβιων, συνολικής δυ- 
ναμικάπατας έως και 60 τόννων ετησίως, 
δστ) εγκαταστάσεις εκτροφής οστρακοειδών δυναμι¬ 
κότητας έως και 160 τόννων ετησίως καθώς και χερ¬ 
σαίες εγκαταστάσεις υποστήριξής τους, 
δζ) εγκαταστάσεις τεχνητής αναπαραγωγής υδρόβιων 
οργανισμών δυναμικότητας έως και 5.000.000 ατόμων 
ετησίως καθώς και εγκαταστάσεις υποστήριξής τους". 

Άρθρο 20 

Μητρώο Αγροτών και Αγροτικών Εκμεταλλεύσεων 

Με απόφαση του Υπουργού Γεωργίας, που δημο¬ 
σιεύεται στην Εφημερίδα της Κυβερνήσεως, ορίζεται η 
αρμόδια διεύθυνση της Κεντρικής Υπηρεσίας του Υ¬ 
πουργείου Γ εωργίας για την παρακολούθηση της ε¬ 
φαρμογής των διατάξεων του άρθρου 1 του ν 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3489 


2332/1995 "Μητρώο Αγροτών και Αγροτικών Εκμεταλ¬ 
λεύσεων" (ΦΕΚ 181 Α) και των κατ’ εξουσιοδότηση 
αυτών εκδιθομένων υπουργικών αποφάσεων και καθο¬ 
ρίζονται οι αρμοδιότητές της. 

Αρθρο 21 

Τροποποίηση της σύνθεσης του Ανωτάτου 
Συμβουλίου Γεωργικών Φαρμάκων 

Μετά την περίπτωση ζ" της παραγράφου 10 του 
άρθρου 1 του ΚΕΦΑΛΑΙΟΥ Α της αριθμ. 393155/ 
22.9.1992 απόφασης των Υπουργών Προεδρίας της 
Κυβέρνηαης, Γεωργίας και Οικονομικών "Περιορισμός 
συλλογικών οργάνων του Υπουργείου Γεωργίας" (ΦΕΚ 
579 Β'), προστίθεται νέα περίπτωση η που έχει ως 
ακολούθως: 

"η. Ενας εκπρόσωπος της Διεύθυνσης Νομοπαρα¬ 
σκευαστικού Έργου και Νομικών Υποθέσεων με εξει- 
δίκευση και εμπειρία σε θέματα Εθνικής και Κοινοτικής 
νομοθεσίας για τα Φυτοπροστατευτικά Προϊόντα, με 
αναπληρωτή από την ίδια Διεύθυνση". 

Άρθρο 22 

Ισχύς αποφάσεων του άρθρου 18 του 
V. 2470/1997 (ΦΕΚ 40 Α 1 } 

1. Οι αποφάσεις της παρ. 4 του άρθρου 18 του ν. 
2470/1997, που αντικαταστάθηκε με την παράγραφο 1 
του άρθρου 15 του ν. 2592/1998 (ΦΕΚ 57 Α'), για την 
υπερωριαχή απασχόληση των γεωπόνων των υπηρεσιών 
του Υπουργείου Γεωργίας και των Νομαρχιακών Αυτο¬ 
διοικήσεων, που ασχολούνται με τους ποιοτικούς και 
φυτοϋγειονομικούς ελέγχους των γεωργικών προϊόντων 
και τροφίμων, τους ελέγχους για την πιστοποίηση του 
πολλαπλασιαστικού υλικού των καλλιεργούμενων φυτι¬ 
κών ειδών, τους ελέγχους για τον προσδιορισμό των 
συντελεστών παραγωγής των ομοιογενών ελαιοκομικών 
ζωνών και με το πρόγραμμα δακοκτσνίας, για το πρώτο 
εξάμηνο του 1999 έχουν αναδρομική ισχύ από 1.1,1999. 

2. Οι με αριθμούς 2080649/8768/0022/2.11.1998 (ΦΕΚ 
1321 Β'), 2078838/8619/0022/22.12.1998 (ΦΕΚ 1315 Β ) 
και 2054011 /5822/0022/2.10.1998 (ΦΕΚ 1091 Β ) απο¬ 
φάσεις των Υπουργών Οικονομικών και Γεωργίας ισχύ¬ 
ουν από 1ης Ιουλίου 1998. 

Άρθρο 23 

Μεταβίβαση περιουσιακών στοιχείων 

Τα πάγια περιουσιακά στοιχεία, ο εξοπλισμός και τα 
αυτοκίνητα των Εργαστηρίων Ελέγχου Ποιότητας Γά¬ 
λακτος Λάρισας, Ηπείρου (Ν. Ιωαννίνων), Θράκης (Ν. 
Εβρου), Ανατ. Μακεδονίας (Ν. Δράμας), Κεντρικής Μα¬ 
κεδονίας (Ν. Πέλλας), Λέσβου και Κρήτης (Ν. Ρεθύμνης). 
που αποκτήθηκαν από κοινοτικές ενισχύσεις στα πλαίσια 
των Κανονισμών ΕΟΚ 272/82, 593/83, 283/84, 615/35, 
1153/86, 567/87, 1931/88 (ΠΒΠΓ/90, ΠΒΠΓ/91 και Π- 
8ΠΓ/94), μεταβιβάζονται στο Υπουργείο Γεωργίας α¬ 
παλλαγμένα από οποιονδήποτε φόρο που θα προκόψει, 
όπως αυτό προβλέπεται στην από 4/11/1991 υπογρα- 
φείσα σύμβαση μεταξύ της ΚΤΗΝΟΤΡΟΦΙΚΗΣ και του 
Υπουργείου Γεωργίας. 

Άρθρο 24 

Τροποποίηση του α.ν. 1539/1938 (ΦΕΚ 488 Α') 

Η παράγραφος 1 του άρθρου 8 του α.ν. 1539/1938 
αντικαθίσταται ως εξής: 

"1, Οποιοσδήποτε αξιώνει δικαίωμα κυριότητας ή άλλο. 


εκτός της νομής, εμπράγματο δικαίωμα επί ακινήτου 
έναντι του Ελληνικού Δημοσίου, ανεξάρτητα αν αυτό 
κατέχεται από το Δημόσιο ή τον ίδιο, οφείλει, πριν 
υποβάλει οχεπκή αγωγή στο αρμόδιο, κατά τις κείμενες 
διατάξεις, δικαστήριο, να κοινοποιήσει με δικαστικό 
επιμελητή προς το Δημόσιο αίτηση, η οποία θα περι¬ 
λαμβάνει τις αξιώσεις του, δηλαδή το δικαίωμά του, το 
είδος, την έκταση, την ακριβή θέση όπου κείται το 
ακίνητο, και τα όριά του, μετά τοπογραφικού διαγράμ¬ 
ματος, συνταγμένου από μηχανικό, και τους τίτλους 
στους οποίους στηρίζει το δικαίωμά του, ως και τα 
ονόματα και την ακριβή διεύθυνση κατοικίας των μαρ¬ 
τύριαν, οι οποίοι μπορούν να καταθέσουν υπέρ αυτού. 

Αγωγή, που ασκείται χωρίς να έχει τηρηθεί η ως άνω 
προδικασία, κηρύσσεται απαράδεκτη από το αρμόδιο 
δικαστήριο." 

Άρθρο 25 

Τα ποσά των λογαριασμών "Δημόσιο - Κεφάλαια 
Δημοσίων Επενδύσεων για χορηγήσεις δανείων", που 
προβλέπεται από την παρ.1 του άρθρου 5 του ν. 888/ 
1979 (ΦΕΚ 70 Α ), όπως αντικαταστάθηκε με την περ. 
α' της παρ. 1 του άρθρου 33 του ν.1845/1989 (ΦΕΚ 
102 Α'), και "Δημόσιο - Κεφάλαια Δημοσίων Επενδύσεων 
για ανέγερση κτιρίων", που προβλέπεται από την περ 
δ' της παρ.1 του άρθρου 33 του ν.1845/1989, τα οποία 
εισπράχθηκαν ή εισπράττονται με τη διαδικασία της 
παρ. 1 του άρθρου 33 του ν. 1845/1989 αποτελούν 
έσοδα ενιαίου λογαριασμού με τίτλο "Δημόσιο - Κεφά¬ 
λαιο Δημοσίων Επενδύσεων για χορηγήσεις δανεϊοιν 
και ανέγερση κτιρίων Υπουργείου Γ εωργίας, καθώς και 
για εκτέλεση προγραμμάτων εποικισμού - αναδασμού" 
Η κατανομή των αναγκαίων πιστώσεων ενεργείται με 
πράξη του Υπουργού Γεωργίας. 

Άρθρο 26 

1. Η διανομή και παραχώρηση στους δικαιούχους των 
εκτάσεων Καμάριζας, Λεγραινών, Ξυλοκέριζας, Νέας 
Μάκρης και Βουρβά Σπάτων Νομού Αττικής, Φερρών 
και Καβησσσύ Νομού Έβρου περιοχής Αλεξανδρούπο¬ 
λης, Σαγήνης Κλεισσών και Οινόης Νομού Έβρου πε¬ 
ριοχής Ορεσπάδας, Κάτω Γραμματικού, Αρχαγγέλου, 
Γαρεφίου, Λουτρακίου, Άγρας, Αγίου Αθανασίου, Ξαν- 
θογείων, Λιθαριάς και Μαργαρίτας περιοχής Έδεσσας, 
Μυλοτόπου και Δήμου Γιαννιτσών περιοχής Γιαννιτσών 
Νομού Πέλλας, Αγίου Θωμά και Κλεισούρας Νομού 
Πρέβεζας, Σκόρπα Λαχίδια Γκρώμαν Νομού Κορινθίας, 
Γρατινής Νομού Ροδόπης, Γενησέας Νομού Ξάνθης, 
Αγίου Νικολάου και Συκιάς Νομού Χαλκιδικής, Άνω και 
Κάτω Χριστός Νομού Σερρών, Κακοπλευρίου Νομού 
Τρικάλων, Νέας Περάμου και Νέας Ηρακλείτσας Νομού 
Καβάλας, Νέας Φιλιππούπολης - Μεγάλου Λειβαδίου, 
Αγιονερίου Ελασσόνας, Χολκιάδων και Σουφλαρίων Νο¬ 
μού Λάρισας, Ηγουμενίτσας και Λωρίδας Ιαγιάδας Νο¬ 
μού Θεσπρωτίας, Βαλτοτοπίου Νομού Κιλκίς, Οινούσσες 
Νομού Χίου, Μέλανες Νάξου Νομού Κυκλάδων, Πολυ¬ 
κάρπου - Μακρυπλαγϊου και Καλλιφύτου Νομού Δράμας, 
ΠοΟρλια - Κοαάρι Πλαταμώνα, Βροντούς Κονταριώτιο- 
σας. Αγίου Δημητρίου και Λεπτοκαρυάς Νομού Πιερίας, 
Ποντοκώμης, Σταυρωτής, Κλείτους και Μαυροδενδρίου 
Νομού Κοζάνης, Πελασγίας Νομού Φθιώτιδας, Μανω- 
λάδας Νομού Ηλείας, Κάνιαρι Χλόης Νομού Μαγνησίας, 
Αμπελιός Νομού Ιωαννίνων και Μπασταινουχικών κτη¬ 
μάτων Ηπείρου ενεργείται κατά παρέκκλιση των δια¬ 
τάξεων της κείμενης αγροτικής νομοθεσίας. 

Το αρμόδιο για την παραχώρηση όργανο, το μέγεθος 


3490_ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


της παραχωρούμενης έκιασης, το οφειλόμενο ιίμτ^μα 
και η διαδικασία καθορισμού και πληρωμής του, οι όροι 
και οι προϋποθέσεις παραχώρησης, καθώς και κάθε 
άλλη αναγκαία λεπτομέρεια για την εφαρμογή της πα¬ 
ρούσας παραγράφου καθορίζονται με απόφαση του 
Vπουργού Γεωργίας, που εκδίδεται μία φορά μόνο για 
κάθε κτήμα και δημοσιεύεται στην Εφημερίδα της Κυ- 
βερνήαεως. 

2. Στο άρθρο 60 του ν. 2637/1998 (ΦΕΚ 200 Α') 
προσ τίθεται παράγραφος 7. το κείμενο της οποίας έχει 
ως εξής 

'7. Προκειμένου για Ομάδες Παραγωγών (Ο.Π ) ακα¬ 
τέργαστου καπνού του Κανονισμού (ΕΟΚ) 2075/92 (ΕΕ 
I 215), όπως τροποποιήθηκε και ισχύει, οι προσφυγές 
κατά των αποφάσεων των Πρωτοβάθμιων Επιτροπών 
Αναγνώρισης κρίνονται από Δευτεροβάθμια Επιτροπή 
Αναγνώρισης που λειτουργεί στην κεντρική υπηρεσία 
του Υπουργείου Γεωργίας. Η Επιτροπή αυτή συνιστάται 
με απόφαση του Υπουργού Γεωργίας, που δημοσιεύεται 
στην Εφημερίδα της Κυβερνήσεως. Με την ίδια απόφαση 
καθορίζεται η συγκρότηση, σύνθεση, αρμοδιότητες και 
λειτουργία της Επιτροπής, καθώς και κάθε άλλη ανα¬ 
γκαία λεπτομέρεια." 

3. Οι ερευνητές των παραγράφων 1, 2, 3 και 4 του 
άρθρου 28 του ν. 2538/1997 (ΦΕΚ 242 Α), που δεν 
υπέβαλαν αίτηση μέσα οιην οριζόμενη προθεσμία 31η 
Μαρτίου 1998 για την ένταξή τους στον κλάδο των 
Ειδικών Επιστημόνων Εφαρμογών του ΕΘ.Ι.ΑΓ.Ε. ή τη 
μεταφορά τους σε προσωποπαγείς θέσεις του Υπουρ¬ 
γείου Γεωργίας, παραμένουν στο ΕΘ.Ι ΑΓ Ε. και στον 
κλάδα των ερευνητών που ανήκουν. Αιτήσεις που υ¬ 
ποβλήθηκαν κατ εφαρμογή των αναφερομένων διατά¬ 
ξεων, μπορεί να ανακληθούν μέσα σε ένα (1) μήνα από 
την έναρξη ισχύος του νόμου αυτού, εξαιρουμένοτν των 
αιτήσεων των ερευνητών, που κατ εφαρμογή των δια¬ 
τάξεων της παρ. 3 του άρθρου 28 του ως ανω νόμου 
μεταφέρθηκαν σε προσωποπαγείς θέσεις του Υπουρ¬ 
γείου Γεωργίας και ανέλαβαν υπηρεσία. 


4 Η παρ. 5 του άρθρου 28 του ν 2538/1997 καιυρ 
γείται και η παρ 6 ίου ίδιου άρθρου αναριθμείιαι σε 
παρ. 5. 

Άρθρο 27 

1. Με αιτιολογημένη απόφαση του Υπουργού Γεωρ¬ 
γίας μπορεί να ανατίθεται, με απευθείας διαπραγμά¬ 
τευση, στην Πανελλήνια Συνομοσπονδία Ενώοεων 
Γεωργικών Συνεταιριομών (ΠΑ.Σ Ε ΓΕ.Σ.) το έργο της 
διεκπεραίωσης του Ολοκληρωμένου Συστήματος Δια¬ 
χείρισης και Ελέγχου (Ο.Σ.Δ.Ε.), καθώς και η εκπόνηση 
και διαχείριση άλλων έργων, προγραμμάτων και μελετών 
για τη συνεταιριστική και γενικότερα αγροτική ανάπτυξη, 
όταν λόγοι εμπειρίας ή ειδικών τεχνικών γνώοεων η 
επείγοντος το επιβάλλουν. 

2. Το τρίτο εδάφιο της παρ. 3 του άρθρου 2 του π.δ 
346/1998 (ΦΕΚ 230 Α') αντικαθίσταται ως εξής: 

Ως εταιρείες νοούνται οι εταιρείες του αστικού ή 
του εμπορικού δικαίου, συμπεριλαμβανομένων των συ¬ 
νεταιρισμών και άλλων νομικών προσώπων δημοσίου ή 
ιδιωτικού δικαίου." 

3 Στο τέλος του άρθρου 8 του ν. 2637/1998 (ΦΕΚ 
200 Α') προστίθεται παράγραφος 3, που έχει ως εξής: 

3. Οι εκπρόσωποι των Υπουργείων Οικονομικών και 
Γ εωργίας, που ορίζονται ως μέλη του Διοικητικού Συμ¬ 
βουλίου του Ο.ΠΙ.ΛΟΓ. σύμφωνα με τις διατάξεις του 
άρθρου 3 του παρόντος και έχουν την ιδιότητα του 
τακτικού υπαλλήλου και οι τακτικοί υπάλληλοι των ίδιων 
Υπουργείων, καθώς και του Ελεγκτικού Συνεδρίου, που 
αποσπωνται στον Ο.Πί.ΛΟΓ. σύμφωνο με τις διατάξεις 
της προηγούμενης παραγράφου, λαμβάνουν κατ εξαί¬ 
ρεση των κειμένων διατάξεων από την Υπηρεσία από 
την οποία προέρχονται το σύνολο των αποδοχών τους, 
συμπεριλαμβανομένων σε αυτές και των πρόσθετων 
απολαβών (Δ)ΒΕΕΤ, έξοδα κινήσεως κ λπ ), που απορ - 
ρέουν από το βαθμό τους και τι. θέση που κατέχουν 
οε αυτήν. 


Αρθρο 28 
Εναρξη ισχύος 

Η ισχύς των διατάξεων του παρόντος νόμου αρχίζει από τη δημοσίευσή ιου στην Εφημερίδα της Κυβερνήσεως. 
εκτός αν ορίζεται διαφορετικά στις επί μέρους διατάξεις του. 

Παραγγέλλομε π) δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του 
Κράτους. 


Αθήνα, 23 Ιουλίου 1999 

Ο ΠΡΟΕΛΡΟΣ ΤΗΣ Δί ΙΜΟΚΡΑΤ ΙΑΣ 

ΚΩΣΤΑΝΤΙΝΟΣ ΖΤΕΦΑΝΟΠΟΥΛΟΣ 

ΕΣΩ1ΕΡΙΚΩΝ. ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝ Ι> ΟΣΗΣ 

Β. ΠΑΠΑΝΔΡΕΟΥ 

ΠΕΡΙΒΑΛΛΟΝΤΟΣ. ΧΩΙΌΤΑΞΙΛΣ ΚΑΙ 

ΔΗΜΟΣΙΟΝ ΕΡΓΩΝ I ΕΟΡΙ ΙΑΣ ΔΙΚΑΙΟΣ ΥΝΙ ΙΣ 

Κ. ΛΑΛΙΟΥΗΣ Γ. ΑΝΠΜΕΡΙΤΗΣ Ε. ΓΙΑΝΝΟΠΟΥΛΟΣ 


οι υπουργοί 


ΕΞΩΤΕΡΙΚΩΝ 

Γ. ΠΑΠΑΝΔΡΕΟΥ 


ΕΘΝΙΚΙ ΙΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΠΝΙΟΥ 


ΑΝΑΠΤΥΞΗΣ 

Ε. ΒΕΝΙΖΕΛΟΣ 


Θεωρήθηκε και τέθηκε η Μεγάλη Σφραγίδα του Κράτους 


Αθήνα, 26 Ιουλίου 1999 


Ο ΕΠΙ ΓΙ ΙΣ ΔΙΚΑΙΟΣΥΝΗΣ ΥΠΟΥΡΙΟΣ 

Ε. ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



